**I. MELLÉKLET – ÁLTALÁNOS FELTÉTELEK (2019)**

[A. RÉSZ – JOGI ÉS ADMINISZTRATÍV RENDELKEZÉSEK 3](#_Toc10285516)

[II.1. CIKK – FOGALOMMEGHATÁROZÁSOK 3](#_Toc10285517)

[II.2. CIKK – A KEDVEZMÉNYEZETT ÁLTALÁNOS KÖTELEZETTSÉGEI ÉS FELADATAI 4](#_Toc10285518)

[II.3. CIKK – A FELEK KÖZÖTTI KAPCSOLATTARTÁS 5](#_Toc10285519)

[II.3.1 A kapcsolattartás formája és eszközei 5](#_Toc10285520)

[II.3.2 A közlések időpontja 5](#_Toc10285521)

[II.4. CIKK – KÁRTÉRÍTÉSI FELELŐSSÉG 5](#_Toc10285522)

[II.5. CIKK – ÖSSZEFÉRHETETLENSÉG 6](#_Toc10285523)

[II.6. CIKK –TITOKTARTÁS 6](#_Toc10285524)

[II.7. CIKK – SZEMÉLYES ADATOK KEZELÉSE 6](#_Toc10285525)

[II.7.1 Személyes adatok Bizottság általi kezelése 6](#_Toc10285526)

[II.7.2 Személyes adatok kedvezményezett általi kezelése 7](#_Toc10285527)

[II.8. CIKK – AZ UNIÓS FINANSZÍROZÁS LÁTHATÓSÁGA 7](#_Toc10285528)

[II.8.1 Tájékoztatás az uniós finanszírozásról, valamint az Európai Unió jelképének használat 7](#_Toc10285529)

[II.8.2 A Bizottság felelősségét kizáró nyilatkozatok 8](#_Toc10285530)

[II.9. CIKK – ELŐZETESEN MEGLÉVŐ JOGOK ÉS AZ EREDMÉNYEK FELHASZNÁLÁSA (IDEÉRTVE A SZELLEMITULAJDON-JOGOKAT ÉS AZ IPARJOGVÉDELMI JOGOKAT) 8](#_Toc10285531)

[II.9.1 A kedvezményezettnek az eredmények feletti tulajdonjoga 8](#_Toc10285532)

[II.9.2 Előzetesen meglévő jogok 8](#_Toc10285533)

[II.9.3 Az Unió az eredmények és az előzetesen meglévő jogok felhasználására vonatkozó jogai 8](#_Toc10285534)

[II.10. CIKK– A TEVÉKENYSÉG VÉGREHAJTÁSÁHOZ SZÜKSÉGES SZERZŐDÉSEK ODAÍTÉLÉSE 9](#_Toc10285535)

[II.11. CIKK – ALVÁLLALKOZÓK IGÉNYBEVÉTELE A TEVÉKENYSÉG RÉSZÉT KÉPEZŐ FELADATOKRA 10](#_Toc10285536)

[II.12. CIKK – PÉNZÜGYI TÁMOGATÁS HARMADIK FELEK RÉSZÉRE 10](#_Toc10285537)

[II.13. CIKK – MEGÁLLAPODÁSOK MÓDOSÍTÁSAI 11](#_Toc10285538)

[II.14. CIKK – KIFIZETÉSEKRE VONATKOZÓ KÖVETELÉSEK ENGEDMÉNYEZÉSE HARMADIK FELEKRE 11](#_Toc10285539)

[II.15. CIKK – VIS MAIOR 12](#_Toc10285540)

[II.16. CIKK – A TEVÉKENYSÉG VÉGREHAJTÁSÁNAK FELFÜGGESZTÉSE 12](#_Toc10285541)

[II.16.1 A végrehajtás felfüggesztése a kedvezményezett részéről 12](#_Toc10285542)

[II.16.2 A végrehajtás felfüggesztése a Bizottság részéről 12](#_Toc10285543)

[II.16.3 A felfüggesztés következményei 14](#_Toc10285544)

[II.17. CIKK – A MEGÁLLAPODÁS MEGSZÜNTETÉSE 14](#_Toc10285545)

[II.17.1 A megállapodás kedvezményezett általi megszüntetése 14](#_Toc10285546)

[II.17.2 A megállapodás Bizottság általi megszüntetése 14](#_Toc10285547)

[II.17.3 A megszüntetés következményei 16](#_Toc10285548)

[II.18. CIKK – ALKALMAZANDÓ JOG, VITARENDEZÉS ÉS VÉGREHAJTHATÓ HATÁROZATOK 17](#_Toc10285549)

[B RÉSZ – PÉNZÜGYI RENDELKEZÉSEK 18](#_Toc10285550)

[II.19. CIKK – ELSZÁMOLHATÓ KÖLTSÉGEK 18](#_Toc10285551)

[II.19.1 A költségek elszámolhatóságára vonatkozó feltételek 18](#_Toc10285552)

[II.19.2 Elszámolható közvetlen költségek 18](#_Toc10285553)

[II.19.3 Elszámolható közvetett költségek 19](#_Toc10285554)

[II.19.4 Nem elszámolható költségek 19](#_Toc10285555)

[II.20. CIKK – A BEJELENTETT ÖSSZEGEK AZONOSÍTHATÓSÁGA ÉS ELLENŐRIZHETŐSÉGE 20](#_Toc10285556)

[II.20.1 Költségek és hozzájárulások bejelentése 20](#_Toc10285557)

[II.20.2 A bejelentett költségeket igazoló nyilvántartások és más dokumentumok 21](#_Toc10285558)

[II.20.3 A költség-elszámolási gyakorlatok megfelelőségének meghatározására vonatkozó feltételek 22](#_Toc10285559)

[II.21. CIKK – A KEDVEZMÉNYEZETTHEZ KAPCSOLÓDÓ SZERVEZETEK KÖLTSÉGEINEK ELSZÁMOLHATÓSÁGA 22](#_Toc10285560)

[II.22. CIKK – KÖLTSÉGVETÉSI ÁTCSOPORTOSÍTÁSOK 22](#_Toc10285561)

[II.23. CIKK – A JELENTÉSTÉTELI KÖTELEZETTSÉG BE NEM TARTÁSA 23](#_Toc10285562)

[II.24. CIKK – KIFIZETÉSEK FELFÜGGESZTÉSE ÉS KIFIZETÉSI HATÁRIDŐ 23](#_Toc10285563)

[II.24.1 Kifizetések felfüggesztése 23](#_Toc10285564)

[II.24.2 A kifizetési határidő felfüggesztése 25](#_Toc10285565)

[II.25. CIKK – A VISSZA NEM TÉRÍTENDŐ TÁMOGATÁS VÉGLEGES ÖSSZEGÉNEK KISZÁMÍTÁSA 25](#_Toc10285566)

[II.25.1 1. lépés – A visszatérítési ráta alkalmazása az elszámolható költségekre, valamint a költségfüggetlen finanszírozás és az egységköltség-, átalány- és egyösszegű átalány hozzájárulások hozzáadása 25](#_Toc10285567)

[II.25.2 2. lépés – A vissza nem térítendő támogatás maximális összegére való korlátozás 26](#_Toc10285568)

[II.25.3 3. lépés – Csökkentés a nonprofit szabály miatt 27](#_Toc10285569)

[II.25.4 4. lépés – Csökkentés szabálytalan végrehajtás vagy más kötelezettségszegés miatt 27](#_Toc10285570)

[II.26. CIKK – VISSZAFIZETTETÉS 28](#_Toc10285571)

[II.26.1 Visszafizettetés az egyenlegkifizetéskor 28](#_Toc10285572)

[II.26.2 Visszafizettetési eljárás 28](#_Toc10285573)

[II.26.3 Késedelmi kamat 29](#_Toc10285574)

[II.26.4 Banki költségek 29](#_Toc10285575)

[II.27. CIKK – ELLENŐRZÉSEK, PÉNZÜGYI VIZSGÁLATOK ÉS ÉRTÉKELÉSEK 29](#_Toc10285576)

[II.27.1 Technikai, illetve pénzügyi ellenőrzések, pénzügyi vizsgálatok, valamint időközi és záróértékelések 29](#_Toc10285577)

[II.27.2 Dokumentumok megőrzésének kötelezettsége 30](#_Toc10285578)

[II.27.3 Információnyújtási kötelezettség 30](#_Toc10285579)

[II.27.4 Helyszíni ellenőrzések 30](#_Toc10285580)

[II.27.5 Kontradiktórius pénzügyi vizsgálati eljárás 30](#_Toc10285581)

[II.27.6 A pénzügyi vizsgálat megállapításainak következményei 31](#_Toc10285582)

[II.27.7 Rendszerszintű vagy visszatérő hiba, szabálytalanság, csalás vagy kötelezettségszegés korrekciója 31](#_Toc10285583)

[II.27.8 OLAF jogai 33](#_Toc10285584)

[II.27.9 Az Európai Számvevőszék és az EPPO (Európai Ügyészség) jogai 33](#_Toc10285585)

# A. RÉSZ – JOGI ÉS ADMINISZTRATÍV RENDELKEZÉSEK

## CIKK – FOGALOMMEGHATÁROZÁSOK

A megállapodás alkalmazásában az alábbi fogalommeghatározásokat kell alkalmazni:

**„Tevékenység”:** azon tevékenységek összessége, amelyekre vonatkozóan a vissza nem térítendő támogatást odaítélték, és amelyeket a kedvezményezettnek az II. mellékletben foglaltak szerint kell végrehajtania.

**„Kötelezettségszegés”:** a kedvezményezett nem teljesíti szerződéses kötelezettségeit;

**„Bizalmas információk vagy dokumentumok”**: minden olyan, a megállapodás végrehajtásával összefüggésben valamely fél által valamely más féltől kapott vagy megtekintett információ vagy dokumentum (bármilyen formátumban), amelyet valamely fél írásban bizalmasként jelölt meg. A nyilvánosan hozzáférhető információk nem minősülnek bizalmas információnak.

**„Összeférhetetlenség”:** olyan helyzet, amelyben a megállapodás kedvezményezett általi pártatlan és tárgyilagos végrehajtása családi vagy érzelmi okok, politikai vagy nemzeti hovatartozással kapcsolatos okok, gazdasági érdek, vagy bármely más közvetlen vagy közvetett személyes érdek, vagy bármely más, a Bizottsággal vagy a megállapodás tárgyához kapcsolódó harmadik féllel közös érdek miatt veszélybe kerül.

**„Közvetlen költségek”**: a tevékenység végrehajtásához közvetlenül kapcsolódó és ahhoz közvetlenül hozzárendelhető egyedi költségek. Ezek a költségek semmilyen közvetett költséget nem tartalmazhatnak.

**„Vis maior”:** olyan előre nem látható és kivételes, a felek által nem befolyásolható helyzet vagy esemény, amely valamelyiküket meggátolja a megállapodásból eredő kötelezettségei teljesítésében, amely nem tulajdonítható a saját vagy alvállalkozójuk, kapcsolódó szervezeteik vagy pénzügyi támogatásban részesülő harmadik felek hibájának vagy gondatlanságának, és amely kellő gondossággal eljárva sem lehetett volna elkerülhető. Nem lehet vis maiorra hivatkozni a következők esetében: munkaügyi viták, sztrájkok, pénzügyi nehézségek, szolgáltatás nemteljesítése, a berendezések vagy az anyagok hibái, ezek késedelmes rendelkezésre bocsátása, kivéve, ha ezek közvetlenül egy elismert vis maior esetéből származnak.

**„Hivatalos értesítés”**: a felek között írásban folytatott kapcsolattartás formája levélben vagy e- mailben, amely alapján a küldő hivatalosan bizonyítani tudja, hogy az üzenetet a címzett megkapta.

**„Csalás”:** bármely cselekmény vagy mulasztás: olyan hamis, helytelen vagy hiányos nyilatkozatok vagy dokumentumok felhasználása vagy benyújtása, amelyek következménye az Unió költségvetéséből származó vagy az Unió kezelésében levő, illetve az Unió nevében kezelt költségvetésekből biztosított pénzeszközök vagy vagyoni eszközök hűtlen kezelése vagy jogellenes visszatartása; információ elhallgatása és ezzel egy konkrét kötelezettség megszegése, az előbbiekkel megegyező következményekkel; vagy az említett pénzeszközöknek vagy vagyoni eszközöknek az eredetileg megjelölt céltól eltérő célokra történő jogellenes felhasználása.

**„Súlyos szakmai kötelezettségszegés”:** a szakmai tevékenységére vonatkozó törvények, rendeletek vagy etikai normák megsértése, vagy a szakmai hitelességét befolyásoló, szándékosságra vagy súlyos gondatlanságra utaló jogellenes magatartás.

**„Végrehajtási időszak”:** a tevékenység részét képező egyes tevékenységek végrehajtásának az I.2.2.

**„Közvetett költségek”**: nem a tevékenység végrehajtásához közvetlenül kapcsolódó egyedi költségek, ezért azok nem rendelhetők közvetlenül a tevékenységhez. Nem foglalhatnak magukban semmilyen, elszámolható költségként azonosítható vagy bejelenthető költséget.

**„Szabálytalanság”:** uniós jogszabályi rendelkezés valamely kedvezményezett általi, cselekvéssel vagy mulasztással történő megsértése, amely kedvezőtlen hatással jár vagy járhat az Unió költségvetésére.

**„A vissza nem térítendő támogatás maximális összege”:** a tevékenységhez nyújtott, az I.3.1. cikkben meghatározott maximális uniós hozzájárulás.

**„Előzetesen meglévő anyagok”:** minden olyan anyag, dokumentum, technológia és know-how, amely már azelőtt létezett, mielőtt azt a kedvezményezett a tevékenység végrehajtásával összefüggő eredmény létrehozására felhasználta volna.

**„Előzetesen meglévő jogok”:** minden előzetesen meglévő anyaghoz kapcsolódó iparijogvédelmi vagy szellemitulajdon-jog; többek között a kedvezményezett vagy bármely más harmadik fél által birtokolt tulajdonjog, hasznosítási jog és/vagy használati jog.

**„Kapcsolódó személy”**: bármely természetes vagy jogi személy, aki a kedvezményezett igazgatási vagy felügyeleti szervének tagja, vagy aki a kedvezményezett képviseletére, ellenőrzésére vagy a nevében való döntéshozatalra vonatkozó jogkörrel rendelkezik.

**„Kezdő időpont”:** a tevékenység végrehajtása megkezdésének az I.2.2. cikkben előírt időpontja.

**„Alvállalkozó igénybevétele”:** a II.10. cikk értelmében vett olyan beszerzési szerződés, amely az II. számú mellékletben ismertetett tevékenység részét képező feladatok harmadik fél általi végrehajtását szabályozza.

## CIKK – A KEDVEZMÉNYEZETT ÁLTALÁNOS KÖTELEZETTSÉGEI ÉS FELADATAI

A kedvezményezett:

1. felelősséget visel a *tevékenység* megállapodás szerinti végrehajtásáért.
2. köteles betartani a vonatkozó uniós, nemzetközi és nemzeti jogszabályok értelmében rá háruló jogi kötelezettségeket;
3. haladéktalanul köteles tájékoztatni a Bizottságot, ha tudomást szerez olyan eseményről vagy körülményről, amely valószínűsíthetően befolyásolja vagy késlelteti a *tevékenység* végrehajtását;
4. haladéktalanul köteles tájékoztatni a Bizottságot:
   1. jogi, pénzügyi, műszaki, szervezeti vagy tulajdoni feltételeinek megváltozásáról, valamint nevének, címének vagy jogi képviselőjének változásáról;
   2. a jogi, pénzügyi, műszaki, szervezeti vagy tulajdoni feltételeinek megváltozásáról, valamint nevének, címének vagy jogi képviselőjének változásáról a kapcsolódó szervezetek esetében
   3. a Bizottság (EU) 2018/1046 rendeletének 136. cikkében felsorolt kizárást eredményező helyzetekre vonatkozó minden változásról, a kapcsolódó szervezetek esetében is.

## CIKK – A FELEK KÖZÖTTI KAPCSOLATTARTÁS

### II.3.1 A kapcsolattartás formája és eszközei

A megállapodáshoz vagy annak végrehajtásához kapcsolódó minden közlést, beleértve az értesítést a döntésekről, leveleket, dokumentumokat vagy az adminisztratív eljárásokkal kapcsolatos információkat:

1. írásban (papíralapon vagy elektronikus formátumban) a megállapodás nyelvén kell megtenni;
2. el kell látni e megállapodás számával; valamint
3. el kell látni az I.6. cikkben előírt alkalmazandó kommunikációazonosító adatokkal.

A felek megállapodnak abban, hogy levélben, vagy e-mailben küldött *hivatalos értesítés* teljes körűjoghatással rendelkezik és közigazgatási vagy bírósági eljárásokban bizonyítékként felhasználható.

Ha valamely fél ésszerű határidőn belüli írásbeli megerősítést kér egy elektronikus közlés kézhezvételéről, a küldő fél köteles mielőbb az elektronikusan elküldött dokumentum eredeti aláírt papíralapú verzióját elküldeni számára.

### II.3.2 A közlések időpontja

A közlés akkor tekintendő beérkezettnek, amikor a címzett azt kézhez veszi, kivéve, ha a megállapodás előírja, hogy a közlés akkor tekintendő beérkezettnek, amikor azt elküldték.

Az e-mail címzett fél általi kézhezvétele dátumának az e-mail elküldésének napja számít, feltéve, hogy azt az I.6. cikkben felsorolt e-mail címre küldik. A feladónak kell bizonyítania a küldés dátumát például egy automatikusan generált olvasási jelentéssel. Amennyiben a feladó kézbesíthetetlenségi értesítést kap, mindent meg kell tennie annak biztosítására, hogy a másik fél e-mailben vagy postai úton ténylegesen megkapja a közlést. Ilyen esetben a feladó nem követ el kötelezettségszegést, ha az érintett közlést nem a meghatározott határidőn belül küldi meg a címzettnek.

A Bizottságnak postai szolgáltatás útján küldött levélküldemények Bizottság általi kézhezvételének azt a napot kell tekinteni, amikor a levélküldeményt az I.6.2. cikkben azonosított szervezeti egység nyilvántartásba vette.

A *hivatalos értesítések* címzett általi kézhezvételének azt a dátumot kell tekinteni, amely az üzenet adott címzett általi kézhezvételéről a feladó számára kiállított nyugtán szerepel.

A Bizottság súlyos kötelezettségszegésnek tekintheti, ha a megállapodásban szereplő másik fél nem jelenti be a postai- vagy elektronikus címének változását, mely a 2018/1046 rendelet (EU, Euratom) 136. cikke (1) bekezdésének c) pontjában említett kizárási esetek egyike.

## CIKK – KÁRTÉRÍTÉSI FELELŐSSÉG

* + 1. A Bizottság nem vonható felelősségre a kedvezményezett által okozott vagy elszenvedett károkért, ideértve harmadik feleknek a *tevékenység* végrehajtásának következtében vagy annak végrehajtása során okozott károkat is.

A vis maior eseteit kivéve, a kedvezményezett köteles kártérítést nyújtani a Bizottság részére minden olyan kárért, amelyet a Bizottság a tevékenység végrehajtásának eredményeképpen vagy azért szenved el, mert a tevékenység végrehajtása nem a megállapodással teljes összhangban történt.

## CIKK – ÖSSZEFÉRHETETLENSÉG

* + 1. A kedvezményezettnek minden szükséges intézkedést meg kell hoznia az *összeférhetetlenség* elkerülése érdekében.
    2. A kedvezményezettnek haladéktalanul tájékoztatnia kell a Bizottságot minden, *összeférhetetlenségnek* minősülő vagy valószínűsíthetően ahhoz vezető helyzetről. A kedvezményezettnek azonnal meg kell tennie a helyzet orvoslásához szükséges intézkedéseket.

A Bizottság ellenőrizheti, hogy a meghozott intézkedések megfelelőek-e, és előírhatja, hogy egy meghatározott határidőig további intézkedéseket kell hozni.

## CIKK –TITOKTARTÁS

* + 1. A feleknek a *tevékenység* végrehajtása során és az egyenlegkifizetést követő öt évig bizalmasan kell kezelniük minden *bizalmas információt és dokumentumot*.
    2. A felek csak akkor használhatják fel a *bizalmas információkat és dokumentumokat* a megállapodás szerinti kötelezettségeik teljesítésétől eltérő okból, ha azt megelőzően megszerezték a másik fél előzetes írásbeli hozzájárulását.
    3. **A titoktartási kötelezettségek megszűnnek, ha:**
       1. a közlő fél hozzájárul ahhoz, hogy a másik fél mentesüljön az említett kötelezettségek alól;
       2. a *bizalmas információ vagy dokumentum* a titoktartási kötelezettségek megsértésétől eltérő módon nyilvánossá válik;
       3. a *bizalmas információ vagy dokumentumok* nyilvánosságra hozatalát jogszabály írja elő.

## CIKK – SZEMÉLYES ADATOK KEZELÉSE

### II.7.1 Személyes adatok Bizottság általi kezelése

A megállapodásban szereplő személyes adatok kezelését a Bizottságnak a 2018/1725 (EU) rendelet[[1]](#footnote-1) szerint kell elvégezni.

Az adatok kezelését az I.6. cikkben azonosított adatkezelő kizárólag a megállapodás végrehajtása, bonyolítása és nyomon követése vagy az Unió pénzügyi érdekeinek védelme céljából végzi, ideértve az ellenőrzéseket, pénzügyi vizsgálatokat és vizsgálatokat a II.27. cikknek megfelelően.

A Kedvezményezett jogosult saját személyes adataihoz hozzáférni és azokat helyesbíteni vagy törölni, korlátozni a személyes adataihoz történő hozzáférést, valamint – amennyiben alkalmazható – jogosult az adathordozhatóságra és az adatkezelés kifogásolására a 2018/1725 sz. rendelet szerint. Ennek érdekében a személyes adatai kezelésére vonatkozó kéréseket az I.6 cikkben azonosított adatkezelő részére kell elküldenie.

A kedvezményezett bármikor panasszal élhet az európai adatvédelmi biztosnál.

### II.7.2 Személyes adatok kedvezményezett általi kezelése

Az e megállapodás körébe tartozó személyes adatok kezelése során a kedvezményezett köteles betartani az alkalmazandó uniós és nemzeti adatvédelmi szabályokat (ideértve az engedélyekre és az értesítési kötelezettségekre vonatkozó szabályokat is).

A kedvezményezett csak olyan adatokhoz biztosíthat hozzáférést a személyzete számára, amelyek feltétlenül szükségesek a megállapodás végrehajtásához, bonyolításához és nyomon követéséhez. A kedvezményezettnek gondoskodnia kell arról, hogy a személyes adatok kezelésére feljogosított személyek titoktartási kötelezettséget vállaljanak vagy jogszabályon alapuló megfelelő titoktartási kötelezettség alatt álljanak.

A kedvezményezettnek megfelelő technikai és szervezési biztonsági intézkedéseket kell végrehajtania, figyelembe véve a feldolgozással kapcsolatos kockázatokat, az érintett személyes adatok feldolgozásának jellegét, terjedelmét, összefüggéseit és céljait.

Annak érdekében, hogy biztosítsa:

* + - 1. a személyes adatok álnevesítését és titkosítását;
      2. a személyes adatok kezelésére használt rendszerek és szolgáltatások folyamatos bizalmas jellegének, integritásának, rendelkezésre állásának és ellenálló képességének biztosítását;
      3. fizikai vagy műszaki incidens esetén a személyes adatok rendelkezésre állása és a hozzájuk való hozzáférés kellő időben való helyreállításának a képességét;
      4. az adatkezelés biztonságának biztosítására hozott technikai és szervezési intézkedések hatékonyságának rendszeres tesztelésére, felmérésére és értékelésére szolgáló eljárást.
      5. az adatkezelésből eredő kockázatok elkerülésére irányuló intézkedéseket, különös tekintettel a továbbított, tárolt vagy más módon kezelt személyes adatok véletlen vagy jogellenes megsemmisítéséhez, elvesztéséhez, megváltoztatásához, jogosulatlan nyilvánosságra hozatalához vagy az azokhoz való jogosulatlan hozzáféréséhez kapcsolódóan.

## CIKK – AZ UNIÓS FINANSZÍROZÁS LÁTHATÓSÁGA

### II.8.1 Tájékoztatás az uniós finanszírozásról, valamint az Európai Unió jelképének használat

A Bizottság ellenkező kérése vagy jóváhagyása hiányában, a *tevékenységre* vonatkozó bármely közlés vagy nyilvánosságra hozatal esetén, beleértve a konferencia vagy szeminárium során, illetve bármilyen tájékoztató vagy promóciós anyag (így például brosúra, szórólap, poszter, prezentáció) útján tett közléseket, a kedvezményezett köteles:

* + - 1. megemlíteni, hogy uniós pénzügyi támogatásában részesített *tevékenységről* van szó; valamint
      2. fel kell tüntetnie az Európai Unió jelképét.

Ha az Európai Unió jelképe más logóval együtt jelenik meg, a jelképet kellőképpen hangsúlyosan kell elhelyezni.

Az Európai Unió jelképének megjelenítésére vonatkozó kötelezettség nem biztosít kizárólagos használati jogot a kedvezményezett számára. A kedvezményezett sem bejegyzés útján, sem más módon nem szerezheti meg az Európai Unió jelképét, illetve más hasonló védjegyet vagy logót.

Az első, második és harmadik albekezdés alkalmazásában és az azokban meghatározott feltételek mellett a kedvezményezett a Bizottság előzetes engedélye nélkül használhatja az Európai Unió jelképét.

### II.8.2 A Bizottság felelősségét kizáró nyilatkozatok

A kedvezményezett által a *tevékenység* kapcsán bármilyen formában és bármilyen eszköz útján tett valamennyi közlés vagy nyilvánosságra hozatal esetén jelezni kell az alábbiakat:

1. az abban foglaltak csak a szerző véleményét tükrözik; valamint
2. a Bizottság felelős az ott szereplő információk semminemű felhasználásáért.

## CIKK – ELŐZETESEN MEGLÉVŐ JOGOK ÉS AZ EREDMÉNYEK FELHASZNÁLÁSA (IDEÉRTVE A SZELLEMITULAJDON-JOGOKAT ÉS AZ IPARJOGVÉDELMI JOGOKAT)

### II.9.1 A kedvezményezettnek az eredmények feletti tulajdonjoga

A megállapodásban foglalt eltérő rendelkezés hiányában a kedvezményezett megtartja a *tevékenység* eredményeinek, valamint a *tevékenységhez* kapcsolódó jelentéseknek és egyéb dokumentumoknak a tulajdonjogát, ideértve az ipari és szellemi tulajdonjogokat is.

### II.9.2 Előzetesen meglévő jogok

Amennyiben a Bizottság írásbeli kérelmet küld a kedvezményezett részére, amelyben meghatározza, hogy az eredmények mely részét kívánja felhasználni, a kedvezményezettnek:

1. jegyzéket kell összeállítania, amely tartalmazza az említett eredményekben foglalt valamennyi előzetesen meglévő jogot; valamint
2. ezt a jegyzéket legkésőbb az egyenlegkifizetési kérelemmel együtt el kell juttatnia a Bizottsághoz.

A kedvezményezettnek gondoskodnia kell arról, hogy a megállapodás végrehajtása során valamennyi *előzetesen meglévő jog* felhasználásának jogával rendelkezzen.

### II.9.3 Az Unió az eredmények és az előzetesen meglévő jogok felhasználására vonatkozó jogai

A kedvezményezett a *tevékenység* eredményeinek felhasználására vonatkozó alábbi jogokat biztosítja az Unió számára:

1. saját céljaira történő felhasználás és különösen rendelkezésre bocsátás a Bizottságnál, más uniós intézményeknél, ügynökségeknél és szerveknél, valamint tagállami intézményeknél dolgozó személyek számára, továbbá másolás, többszörözés egészben vagy részben és korlátlan számú másolatban;
2. többszörözés: az eredmények bármely úton (mechanikus, digitális vagy egyéb), bármilyen formában történő közvetlen vagy közvetett, részleges vagy teljes, ideiglenes vagy állandó többszörözésének engedélyezéséhez való jog;
3. közzététel: a nyilvánosság számára, vezetékes vagy vezeték nélküli eszközökkel történő bemutatás, előadás vagy közvetítés engedélyezéséhez való jog, beleértve az eredmények oly módon történő hozzáférhetővé tételét is, hogy a nyilvánosság tagjai a hozzáférés helyét és idejét egyénileg választhatják meg; ez a jog a kábelhálózaton és műholdon keresztüli közzétételre és közvetítésre is kiterjed;
4. terjesztés: az eredmények vagy az eredményekről készült másolatok nyilvánosság számára történő terjesztésének engedélyezéséhez való jog;
5. átdolgozás: az eredmények módosításához való jog;
6. fordítás;
7. az eredmények tárolásához és archiválásához való jog a Bizottságra alkalmazandó iratkezelési szabályokkal összhangban, beleértve a digitalizálást, valamint a formátum megőrzés vagy új felhasználás céljára történő módosítását;
8. amennyiben az eredmények dokumentumok, a dokumentumok további felhasználásának engedélyezése a bizottsági dokumentumok további felhasználásáról szóló, 2011. december 12-i 2011/833/EU bizottsági határozattal összhangban, amennyiben az említett határozat alkalmazandó, és amennyiben annak hatálya a dokumentumokra kiterjed, és a határozat egyik rendelkezése sem zárja ki azokat a határozat hatálya alól. E rendelkezés alkalmazásában a „további felhasználás” és a „dokumentum” kifejezések a 2011/833/EU határozat fogalom- meghatározásai alkalmazandók.

A fenti felhasználási jogok tovább pontosíthatók a különös feltételekben.

A különös feltételekben további felhasználási jogokról lehet rendelkezni az Unió számára.

A kedvezményezett szavatolja, hogy az Uniónak joga van a *tevékenység* eredményeibe belefoglalt *előzetesen meglévő jogok* felhasználására. A különös feltételekben foglalt eltérő rendelkezések hiányában, az *előzetesen meglévő jogokat* ugyanazokra a célokra és a *tevékenység* eredményeinek felhasználási jogaira alkalmazandókkal azonos feltételek mellett kell felhasználni.

Az eredmény Unió általi nyilvánosságra hozatalakor a szerzői jog tulajdonosára vonatkozó tájékoztatást kell beilleszteni. A szerzői jogra vonatkozó tájékoztatás a következő: „© – év – a szerzői jogok tulajdonosának neve. „Minden jog fenntartva. Az Európai Unió számára feltételek mellett engedélyezve.”

Amennyiben a kedvezményezett biztosítja a felhasználás jogát a Bizottság részére, az nem érinti a Bizottság II.6. cikk szerinti titoktartási kötelezettségeit vagy a kedvezményezett II.2. cikk szerinti kötelezettségeit.

## CIKK– A TEVÉKENYSÉG VÉGREHAJTÁSÁHOZ SZÜKSÉGES SZERZŐDÉSEK ODAÍTÉLÉSE

* + 1. Amennyiben a *tevékenység* végrehajtásához a kedvezményezettnek szüksége van árubeszerzésre, szolgáltatás-megrendelésre vagy építési beruházásra, eljárhat a szokásos beszerzési gyakorlata szerint, feltéve, ha összességében a legelőnyösebb ajánlatot vagy adott esetben a legalacsonyabb árat kínáló ajánlatot választja. Ennek során el kell kerülnie minden *összeférhetetlenséget* okozó helyzetet.

A kedvezményezett köteles biztosítani, hogy a Bizottság, az Európai Számvevőszék és az Európai Csalás Elleni Hivatal (OLAF) a kedvezményezett alvállalkozóival szemben is gyakorolni tudja a II.27. cikkben megállapított jogait.

* + 1. Az a kedvezményezett, amely a 2014/24/EU irányelv[[2]](#footnote-2) alkalmazásában „ajánlatkérő szervnek” vagy a 2014/25/EU irányelv[[3]](#footnote-3) alkalmazásában „ajánlatkérőnek” minősül, köteles betartani a közbeszerzés területén irányadó nemzeti szabályokat.

A kedvezményezett köteles biztosítani, hogy a II.4., a II.5., a II.6. és a II.9. cikk értelmében rá alkalmazandó feltételek az alvállalkozókra is alkalmazandók legyenek.

* + 1. A *tevékenység* végrehajtásáért és a megállapodás betartásáért a felelősséget kizárólag a kedvezményezett viseli.
    2. Amennyiben a kedvezményezett megszegi a II.10.1. cikk szerinti kötelezettségeit, úgy az érintett szerződéssel kapcsolatos költségek a II.19.2. cikk (c), (d) és (e) pontjával összhangban nem elszámolhatónak minősülnek.

Amennyiben a kedvezményezett megszegi a II.10.2. cikk szerinti kötelezettségeit, úgy a vissza nem térítendő támogatás a II.25.4. cikkel összhangban csökkenthető.

## CIKK – ALVÁLLALKOZÓK IGÉNYBEVÉTELE A TEVÉKENYSÉG RÉSZÉT KÉPEZŐ FELADATOKRA

* + 1. A kedvezményezett igénybe vehet alvállalkozókat a *tevékenység* részét képező feladatokra. Ebben az esetben biztosítani kell, hogy a II.10. cikkben meghatározott feltételeken túl az alábbi feltételek is teljesülnek:
       1. az alvállalkozói szerződések nem vonatkoznak a *tevékenység* alapvető feladataira;
       2. a *tevékenység* természete és a tevékenység végrehajtásához szükséges eszközök miatt indokolt az alvállalkozói szerződésbe adás;
       3. az alvállalkozói szerződésbe adás előzetes költségei egyértelműen azonosíthatók a II. mellékletben szereplő előzetes költségvetésben;
       4. az II. mellékletben szereplő rendelkezés hiányában az alvállalkozó igénybevételéről a kedvezményezett tájékoztatást nyújt, és azt a Bizottság jóváhagyja. A Bizottság jóváhagyást adhat:

1. az alvállalkozó igénybevételét megelőzően, ha a kedvezményezett a II.13. cikkben előírt módosítást kér; vagy
2. az alvállalkozó igénybevételét követően, amennyiben az alvállalkozó igénybevétele:

* kimondottan indokolt az I.4.3. és az I.4.4. cikkben említett időközi vagy technikai záróbeszámolóban; valamint
* nem igényli e megállapodás olyan módosítását, amely megkérdőjelezi a vissza nem térítendő támogatás odaítéléséről szóló határozatot vagy sérti a pályázók közötti egyenlő bánásmód elvét;
  + - 1. a kedvezményezett biztosítja, hogy a II.8. cikk értelmében rá alkalmazandó feltételek az alvállalkozóra is alkalmazandók.
    1. Amennyiben a kedvezményezett megszegi a II.11.1. cikk (a), (b), (c) vagy (d) pontja szerinti kötelezettségeit, úgy az érintett szerződéssel kapcsolatos költségek a II.19.2. cikk (f) pontjával összhangban nem elszámolhatónak minősülnek.

Amennyiben a kedvezményezett megszegi a II.11.1. cikk (e) pontja szerinti kötelezettségeit, úgy a vissza nem térítendő támogatás a II.25.4. cikkel összhangban csökkenthető.

## CIKK – PÉNZÜGYI TÁMOGATÁS HARMADIK FELEK RÉSZÉRE

* + 1. Amennyiben a *tevékenység* végrehajtása során a kedvezményezettnek pénzügyi támogatást kell nyújtania harmadik felek részére, úgy a kedvezményezett köteles az ilyen pénzügyi támogatást az II. mellékletben meghatározott feltételekkel összhangban nyújtani. Az említett feltételek értelmében legalább az alábbi információkat kell feltüntetni:
       1. a pénzügyi támogatás maximális összege. Ez az összeg egyetlen harmadik fél esetében sem haladhatja meg a 60 000 eurót, kivéve, ha az II. számú mellékletben meghatározott *tevékenység* megvalósítása lehetetlen, vagy túlzottan nehéz lenne;
       2. a pénzügyi támogatás pontos összegének meghatározására vonatkozó kritériumok;
       3. a pénzügyi támogatásra jogosult különböző típusú tevékenységek, meghatározott lista alapján;
       4. azon személyek vagy jogalany-kategóriák meghatározását, amelyek a pénzügyi támogatást igénybe vehetik;
       5. a pénzügyi támogatás nyújtására vonatkozó kritériumok.
    2. A II.12.1. cikk alóli kivételként, amennyiben a pénzügyi támogatást pénzdíj formájában nyújtják, úgy a kedvezményezett köteles az ilyen pénzügyi támogatást az II. mellékletben meghatározott feltételekkel összhangban nyújtani. Az említett feltételek értelmében legalább az alábbi információkat kell feltüntetni:

1. a részvételi és odaítélési szempontok;
2. a pénzdíj összege;
3. a kifizetési eljárások.
   * 1. A kedvezményezett köteles biztosítani, hogy a II.4., a II.5., a II.6., a II.8., a II.9. és a II.27. cikk értelmében rá alkalmazandó feltételek pénzügyi támogatásban részesülő harmadik felekre is alkalmazandók legyenek.

## CIKK – MEGÁLLAPODÁSOK MÓDOSÍTÁSAI

* + 1. A megállapodás kizárólag írásban módosítható.
    2. A módosításnak nem lehet célja vagy hatása olyan módosításoknak a megállapodásba való bevezetése, amelyek megkérdőjelezhetik a vissza nem térítendő támogatás odaítéléséről szóló határozatot, illetve sérthetik a pályázók egyenlő elbírálásának elvét.
    3. **A módosításra irányuló kérelemnek teljesítenie kell az alábbiakat:**
       1. kellően meg kell indokolni;
       2. a megfelelő igazoló dokumentumoknak kell kísérniük; valamint
       3. a tervezett hatálybalépés előtt kellő időben, de mindenképpen a *végrehajtási időszak* vége előtt egy hónappal meg kell küldeni a másik félnek.

A (c) pont nem alkalmazandó a módosítást indítványozó fél által kellően megindokolt és a másik fél által elfogadott esetekben.

* + 1. Működési támogatás esetén az I.2.2 cikkben szereplő időtartam nem hosszabbítható meg szerződésmódosítás keretében.
    2. A módosítások azon a napon lépnek hatályba, amelyen az utoljára aláíró szerződő fél azt aláírja, vagy amelyen a módosításra irányuló kérelmet jóváhagyják.

A módosítások a felek által közösen elfogadott naptól fogva alkalmazandók, illetve közösen elfogadott nap hiányában attól a naptól, amelyen a módosítás hatályba lép.

## CIKK – KIFIZETÉSEKRE VONATKOZÓ KÖVETELÉSEK ENGEDMÉNYEZÉSE HARMADIK FELEKRE

* + 1. A kedvezményezett nem engedményezheti a Bizottsággal szembeni kifizetési igényeit harmadik félre, kivéve, ha ezt a Bizottság indokolt írásbeli kérelmére jóváhagyja.

Amennyiben a Bizottság nem fogadja el az engedményezést vagy annak feltételeit nem teljesítik, az engedményezésnek rá nézve nincs hatása.

* + 1. Az engedményezés semmilyen körülmények között nem mentesíti a kedvezményezettet a Bizottsággal szemben fennálló kötelezettségei alól.

## CIKK – VIS MAIOR

* + 1. Ha valamelyik fél *vis maior* helyzettel szembesül, arról haladéktalanul *hivatalos értesítést* kell küldenie a másik fél részére, a helyzet vagy az esemény jellegének, várható időtartamának és előre látható hatásainak feltüntetésével.
    2. A feleknek meg kell tenniük a szükséges intézkedéseket a *vis maior* következtében keletkező károk korlátozása érdekében. Minden tőlük telhetőt meg kell tenniük, hogy a lehető leghamarabb folytathassák a *tevékenység* végrehajtását.
    3. A *vis maior* helyzettel sújtott fél nem tekinthető felelősnek a megállapodás szerinti kötelezettségeinek megszegéséért, amennyiben a teljesítést *vis maior* helyzet gátolta.

## CIKK – A TEVÉKENYSÉG VÉGREHAJTÁSÁNAK FELFÜGGESZTÉSE

### II.16.1 A végrehajtás felfüggesztése a kedvezményezett részéről

A kedvezményezett a *tevékenység* egészének vagy egy részének a végrehajtását felfüggesztheti, amennyiben rendkívüli körülmények miatt a végrehajtás különösen *vis maior* esete miatt lehetetlenné vagy túlságosan nehézzé válik.

A kedvezményezettnek haladéktalanul tájékoztatnia kell a Bizottságot és fel kell tüntetnie az alábbiakat:

* + - 1. a felfüggesztés indokát, beleértve a rendkívüli körülmények előfordulásának időpontjára vagy időszakára vonatkozó részleteket; valamint
      2. a végrehajtás folytatásának várható időpontját.

Amint a körülmények lehetővé teszik, hogy a kedvezményezett folytassa a *tevékenység* végrehajtását, haladéktalanul értesítenie kell a Bizottságot, és be kell nyújtania a megállapodás módosítására vonatkozóan a II.16.3. cikkben előírt kérelmet. Ez a kötelezettség nem alkalmazandó, ha a megállapodás a II.17.1., vagy a II.17.2.1. cikk (b) vagy (c) pontjával összhangban megszűnik.

### II.16.2 A végrehajtás felfüggesztése a Bizottság részéről

**II.16.2.1 A felfüggesztés indokai**

A Bizottság felfüggesztheti a *tevékenység*, illetve annak bármely része végrehajtását a következő esetekben:

* + - 1. ha a Bizottságnak bizonyítéka van arról, hogy az odaítélési eljárás, illetve a megállapodás végrehajtása során a kedvezményezett szabálytalanságot vagy csalást követett el, illetve, ha a kedvezményezett nem teljesíti a megállapodásból eredő kötelezettségeit;
      2. ha a Bizottságnak bizonyítéka van arról, hogy a kedvezményezett a számára hasonló feltételek mellett odaítélt más, az Unió vagy az Európai Atomenergia-közösség (a továbbiakban: Euratom) által nyújtott vissza nem térítendő támogatásra lényeges hatással lévő rendszerszintű vagy visszatérő hibát, *szabálytalanságot, csalást* vagy súlyos kötelezettségszegést követett el, és a hiba, *szabálytalanság, csalás* vagy kötelezettségszegés lényeges hatással van erre a vissza nem térítendő támogatásra; vagy
      3. ha a Bizottságban felmerül a gyanú, hogy az odaítélési eljárás vagy a megállapodás végrehajtása során a kedvezményezett *lényeges hibát, szabálytalanságot, csalást* vagy kötelezettségszegést követett el, és a Bizottságnak ellenőriznie kell ezek tényleges megtörténtét.

**II.16.2.2. Felfüggesztési eljárás**

1. **lépés** – A *tevékenység* végrehajtásának felfüggesztése előtt a Bizottság köteles *hivatalos értesítést* küldeni a kedvezményezett részére:
   1. és tájékoztatnia kell az alábbiakról:
      1. a végrehajtás felfüggesztésére irányuló szándéka;
      2. a felfüggesztés indokai;
      3. a II.16.2.1. cikk a) és b) pontjában említett esetekben a végrehajtás folytatásához szükséges feltételek; valamint
   2. felkérés észrevételek benyújtására a hivatalos értesítés kézhezvételét követő 30 naptári napon belül.
2. **lépés** – Ha a Bizottsághoz nem érkeznek észrevételek, vagy ha úgy dönt, hogy a beérkezett észrevételek ellenére is folytatja az eljárást, *hivatalos értesítést* kell küldenie a kedvezményezett részére, amelyben tájékoztatja az alábbiakról:
   1. a végrehajtás felfüggesztése;
   2. a felfüggesztés indokai; valamint
   3. a II.16.2.1. cikk (a) és (b) pontjában említett esetekben a végrehajtás folytatására vonatkozó végső feltételek; vagy
   4. a II.16.2.1. cikk (c) pontjában említett esetekben a szükséges ellenőrzés befejezésének indikatív időpontja.

A felfüggesztés a hivatalos értesítés kedvezményezett általi kézhezvételének napján lép hatályba, vagy a hivatalos értesítésben meghatározott későbbi időpontban.

Ennek hiányában a Bizottságnak *hivatalos értesítést* kell küldenie a kedvezményezett részére, hogy nem folytatja a felfüggesztési eljárást.

**II.16.2.3. A végrehajtás folytatása**

A végrehajtás folytatása érdekében a kedvezményezettnek arra kell törekednie, hogy a lehető leghamarabb teljesítse a közölt feltételeket, és tájékoztatnia kell a Bizottságot az elért előrehaladásról.

Amennyiben teljesülnek a végrehajtás folytatásához szükséges feltételek vagy elvégzik a szükséges ellenőrzéseket, a Bizottságnak *hivatalos értesítést* kell küldenie a kedvezményezett részére:

1. amelyben tájékoztatja a kedvezményezettet, hogy a felfüggesztés megszüntetésére vonatkozó feltételek teljesültek, valamint
2. előírja, hogy a kedvezményezett nyújtsa be a megállapodás módosítására irányuló, a II.16.3.cikk szerinti kérelmet. Ez a kötelezettség nem alkalmazandó, ha a megállapodás a II.17.1. vagy a II.17.2.1. cikk (b), (f) vagy (g) pontjával összhangban megszűnik.

### II.16.3 A felfüggesztés következményei

Amennyiben a tevékenység végrehajtása folytatható, és a megállapodás nem szűnt meg, a megállapodást a II.13. cikknek megfelelően módosítani kell az alábbiak érdekében:

* + - 1. meg kell határozni a *tevékenység* folytatásának időpontját;
      2. meg kell hosszabbítani a *tevékenység* időtartamát; valamint
      3. meg kell tenni a tevékenységnek az új helyzethez való igazításához szükséges minden egyéb változtatást.

A felfüggesztés megszűnése a módosításban meghatározott folytatási időponttól hatályos. Ez az időpont a módosítás hatálybalépésének időpontjánál korábbi időpont is lehet.

A vissza nem térítendő támogatásból semmilyen olyan költség nem téríthető vissza és nem fedezhető, amely a felfüggesztett *tevékenység* vagy annak felfüggesztett része végrehajtásához kapcsolódóan merült fel.

A *tevékenység* végrehajtásának felfüggesztése nem érinti a Bizottság azon jogát, hogy II.17.2. cikknek megfelelően megszüntesse a megállapodást vagy megszüntesse a kedvezményezett részvételét, valamint a II.25.4. és a II.26. cikknek megfelelően csökkentse a vissza nem térítendő támogatást, illetve visszafizettesse a jogosulatlanul kifizetett összegeket.

Egyik fél sem követelhet kártérítést a másik fél általi megszüntetés miatt.

## CIKK – A MEGÁLLAPODÁS MEGSZÜNTETÉSE

### II.17.1 A megállapodás kedvezményezett általi megszüntetése

A kedvezményezett megszüntetheti a megállapodást.

A kedvezményezettnek a megszüntetésről szóló *hivatalos értesítést* kell küldenie a Bizottság részére, amelyben megadja az alábbiakat:

1. a megszüntetés indokai; valamint
2. az az időpont, amikor a megszüntetés hatályba lép. Ez az időpont nem lehet korábbi, mint a *hivatalos értesítés* időpontja.

Amennyiben a kedvezményezett nem adja meg a megszüntetés indokait, vagy amennyiben a Bizottság úgy véli, hogy az indokok nem indokolják a megszüntetést, a megállapodás szabálytalanul megszüntetettnek minősül.

A megszüntetés a *hivatalos értesítésben* megjelölt napon lép hatályba.

### II.17.2 A megállapodás Bizottság általi megszüntetése

**II.17.2.1. A megszüntetés indokai**

A Bizottság megszüntetheti a megállapodást, ha:

* + - 1. a kedvezményezett jogi, pénzügyi, műszaki vagy szervezeti feltételeinek, illetve tulajdonosi helyzetének megváltozása valószínűleg jelentős hatással van a megállapodás végrehajtására, illetve megkérdőjelezi a vissza nem térítendő támogatás odaítéléséről szóló döntést, vagy a Bizottság (EU) 2018/1046 rendeletének 136. cikkében felsorolt kizárást eredményező helyzet(ek) áll(nak) fenn, melyek megkérdőjelezik a támogatás odaítéléséről szóló döntést.
      2. a kedvezményezett, vagy egy ahhoz *kapcsolódó személy* vagy természetes személy, aki a támogatás megítélésének vagy a megállapodás végrehajtásának szempontjából alapvető fontosságú, megszegte a kötelezettségeket, beleértve a II. számú mellékletben meghatározott tevékenység nem megfelelő megvalósítását;
      3. a tevékenység végrehajtását vis maior vagy rendkívüli körülmények akadályozzák, illetve ezek miatt a végrehajtás felfüggesztésre kerül, és:
         1. a folytatás nem lehetséges; vagy
         2. a megállapodás szükséges módosításai megkérdőjelezik a vissza nem térítendő támogatás odaítéléséről szóló határozatot vagy sérti a pályázók közötti egyenlő bánásmód elvét;
      4. a kedvezményezett vagy olyan természetes személy vagy jogi személy, aki felelősséget vállal a kedvezményezett tartozásaiért:
         1. csődeljárás vagy felszámolási eljárás alatt áll, vagyontárgyait felszámoló cég vagy bíróság felügyeli, hitelezőkkel kötött megállapodás hatálya alatt áll, felfüggesztette üzleti tevékenységét, vagy az uniós vagy nemzeti jogszabályok szerinti hasonló eljárás következtében bármely ezekhez hasonló helyzetben van;
         2. nem teljesítette a társadalombiztosítási hozzájárulási vagy adófizetési kötelezettségét az alkalmazandó jogszabályokkal összhangban;
      5. kedvezményezett, vagy egy ahhoz *kapcsolódó személy* vagy természetes személy, aki a támogatás megítélésének vagy a megállapodás végrehajtásának szempontjából alapvető fontosságú, az alábbi helyzetek valamelyikébe kerül:
         1. bármilyen súlyos szakmai kötelezettségszegés;
         2. csalás;
         3. korrupció;
         4. bűnszervezetben való részvétel;
         5. pénzmosás;
         6. terrorista bűncselekmény vagy terrorista csoporthoz kapcsolódó bűncselekmény (beleértve a terrorizmus finanszírozását is);
         7. gyermekmunka vagy az emberkereskedelem egyéb formái;
      6. a bizottságnak bizonyítéka van arról, hogy a kedvezményezett vagy egy ahhoz *kapcsolódó személy* vagy természetes személy, aki a támogatás megítélésének vagy a megállapodás végrehajtásának szempontjából alapvető fontosságú, szabálytalanságot, csalást, vagy szerződésszegést követett el, beleértve azt is, ha kedvezményezett, vagy a hozzá kapcsolódó személy hamis információkat nyújtott be, vagy nem nyújtotta be a kért információkat;
      7. a Bizottságnak bizonyítéka van arról, hogy a kedvezményezett, a számára hasonló feltételek mellett odaítélt uniós- vagy az Euratom-által nyújtott támogatásokhoz kapcsolódóan, *szabálytalanságot, csalást* vagy *súlyos kötelezettségszegést* követett el, és ez a *szabálytalanság, csalás* vagy *kötelezettségszegés* lényeges hatással van erre a vissza nem térítendő támogatásra;
      8. a kedvezményezett vagy egy ahhoz *kapcsolódó személy* vagy természetes személy, aki a támogatás megítélésének vagy a megállapodás végrehajtásának szempontjából alapvető fontosságú, egy másik jogalanyt hozott létre azzal a céllal, hogy megkerülje a székhelye, a központi ügyvezetése vagy az üzleti tevékenység fő helye szerinti hatályos adóügyi, szociális vagy egyéb jogi kötelezettségeket;
      9. a kedvezményezettet vagy egy ahhoz *kapcsolódó személyt* a (h) pontban meghatározott céllal hoztak létre, vagy
      10. a Bizottság *hivatalos értesítést* küldött a kedvezményezett számára, amelyben felkérte kapcsolódó szervezete részvételének megszüntetésére, mert az említett szervezet a (d)-(i) pontokban előírt helyzetek egyikében van és az említett kedvezményezett elmulasztott a szervezet részvételének megszüntetésére és feladatainak újraelosztására irányuló módosítást kérni.

**II.17.2.2. Megszüntetési eljárás**

1. **lépés** – Mielőtt megszüntetné e megállapodást, a Bizottságnak hivatalos értesítést kell küldenie a kedvezményezett részére, és:
   1. tájékoztatnia kell az alábbiakról:
      1. a megszüntetésre irányuló szándéka;
      2. a megszüntetés indokai; valamint
   2. fel kell kérnie, hogy a hivatalos értesítés kézhezvételét követő 45 naptári napon belül:
      1. nyújtsa be észrevételeit valamennyi kedvezményezett nevében; valamint
      2. a II.17.2.1. cikk (b) pontja esetén tájékoztassa a Bizottságot a megállapodás szerinti kötelezettségek teljesítésének biztosítására irányuló intézkedésekről.
2. **lépés** – Ha a Bizottsághoz nem érkeznek észrevételek, vagy ha úgy dönt, hogy a beérkezett észrevételek ellenére is folytatja az eljárást, *hivatalos értesítést* küld a kedvezményezett részére, amelyben tájékoztatja a megszüntetésről és annak hatálybalépése időpontjáról.

Ennek hiányában a Bizottságnak *hivatalos értesítést* kell küldenie a kedvezményezett részére, amelyben tájékoztatja, hogy nem folytatja a megszüntetési eljárást.

A megszüntetés az alábbiak szerint lép hatályba:

* 1. a II.17.2.1. cikk (a), (b) és (d) pontja szerinti megszüntetés esetén: a második albekezdésben (vagyis a 2. lépésben) említett, megszüntetésről szóló *hivatalos értesítésben* meghatározott napon;
  2. a II.17.2.1. cikk (c), (e)-(j) pontok szerinti megszüntetés esetén: a második albekezdésben (vagyis a 2. lépésben) említett, megszüntetésről szóló hivatalos értesítés kézhezvételét követő napon.

### II.17.3 A megszüntetés következményei

A megszüntetés hatálybalépésének napját követő 60 naptári napon belül a kedvezményezettnek be kell nyújtania az I.4.4. cikkben előírt egyenlegkifizetési kérelmet.

Amennyiben a Bizottság e határidőn belül nem veszi kézhez az egyenlegkifizetési kérelmet, a vissza nem térítendő támogatás által csak azokat a költségeke vagy hozzájárulásokat térítik vissza, illetve fedezik, amelyek jóváhagyott technikai jelentésben és adott esetben jóváhagyott pénzügyi kimutatásban szerepelnek.

Amennyiben a Bizottság azért szünteti meg a megállapodást, mert a kedvezményezett nem teljesítette a kifizetési kérelem benyújtására vonatkozó kötelezettségét, a kedvezményezett a megszüntetést követően semmilyen kifizetési kérelmet nem nyújthat be. Ebben az esetben a második albekezdés alkalmazandó.

A Bizottság a benyújtott jelentések alapján kiszámítja a II. 25 cikkben említett végleges támogatási összeget és az I. 4.5 cikkben említett egyenleget. Csak azokat a tevékenységeket kell figyelembe venni, amelyek a megszűnés hatálybalépését megelőzően, vagy pedig amelyek a I.2.2. cikkben meghatározott végrehajtási időszak előttiek. Amennyiben a támogatás kifizetése az I.3.2. cikk (a)(i) pontjában meghatározottan ténylegesen felmerült költségek alapján történik, csak a megszűnés előtt felmerült költségek téríthetők vissza, vagy fedezhetők a támogatás összegéből. A megszűnést követően esedékes szerződésekkel kapcsolatos költségek nem vehetők figyelembe, nem téríthetők vissza, vagy fedezhetők a támogatás összegéből.

A Bizottság a II.25.4. cikkel összhangban csökkentheti a vissza nem térítendő támogatás összegét az alábbi esetekben:

* + - 1. a megállapodás kedvezményezett általi, a II.17.1. cikk értelmében vett szabálytalan megszüntetése; vagy
      2. a megállapodás Bizottság általi megszüntetése a II.17.2.1. cikk (b)-(j) pontjaiban foglalt indokok bármelyike alapján.

Egyik fél sem követelhet kártérítést a másik fél általi megszüntetés miatt.

A megszüntetést követően a kedvezményezett – különösen az I.4., a II.6., a II.8., a II.9., a II.14. és a

II.27. cikk, valamint a különös feltételekben foglalt, az eredmények felhasználására vonatkozó kiegészítő rendelkezések szerinti – kötelezettségei továbbra is érvényesek.

## CIKK – ALKALMAZANDÓ JOG, VITARENDEZÉS ÉS VÉGREHAJTHATÓ HATÁROZATOK

* + 1. A megállapodásra az alkalmazandó uniós jog az irányadó, szükség szerint kiegészítve Belgium jogával.
    2. Az EUMSZ 272. cikkével összhangban a Törvényszék, illetve fellebbezés esetén az Európai Unió Bírósága kizárólagos hatáskörrel rendelkezik az Unió és valamely kedvezményezett között a megállapodás értelmezését, alkalmazását vagy érvényességét illetően felmerült jogviták rendezésére, amennyiben a jogvita békés úton nem rendezhető.
    3. Az EUMSZ 299. cikkével összhangban, a II.26. cikk értelmében vett visszafizettetés alkalmazásában, a Bizottság végrehajtható határozatot fogadhat el a jogalanyokat – az államokat kivéve – terhelő vagyoni kötelezettség kirovásáról.

Az EUMSZ 263. cikkével összhangban a határozat ellen eljárás indítható a Törvényszék előtt.

# B RÉSZ – PÉNZÜGYI RENDELKEZÉSEK

## CIKK – ELSZÁMOLHATÓ KÖLTSÉGEK

### II.19.1 A költségek elszámolhatóságára vonatkozó feltételek

A *tevékenység elszámolható költségei* a kedvezményezettnél ténylegesen felmerült azon költségek, amelyek megfelelnek a következő feltételeknek:

1. a *végrehajtási időszakban* merültek fel, az I.4.4. cikkben említett egyenlegkifizetési kérelemhez és a megfelelő igazoló dokumentumokhoz kapcsolódó költségek kivételével;
2. szerepelnek a *tevékenység* becsült költségvetésében. A becsült költségvetés a II. mellékletben szerepel;
3. az II. mellékletben ismertetett *tevékenységhez* kapcsolódóan merültek fel és annak végrehajtásához szükségesek;
4. azonosíthatóak és ellenőrizhetőek, azaz szerepelnek a kedvezményezett számviteli nyilvántartásaiban, és elszámolásuk a kedvezményezett székhelye szerinti országban alkalmazandó számviteli standardoknak és a kedvezményezett szokásos költség- elszámolási gyakorlatának megfelelően történt;
5. megfelelnek az alkalmazandó adó- és társadalombiztosítási jogszabályok által előírtaknak; valamint
6. észszerűek, indokoltak és eleget tesznek a hatékony és eredményes pénzgazdálkodás elvének, különösen a gazdaságosság és hatékonyság tekintetében.

### II.19.2 Elszámolható közvetlen költségek

Csak a *tevékenység* azon *közvetlen költségei* számolhatók el, amelyek teljesítik a II.19.1. cikkben foglalt elszámolhatósági feltételeket.

Különösen a következő költségkategóriák minősülnek elszámolható *közvetlen költségnek*, feltéve, hogy teljesítik a II.19.1. cikkben foglalt elszámolhatósági feltételeket és a következő feltételeket:

1. a kedvezményezettel kötött munkaszerződés, vagy azzal egyenértékű kinevezési okmány értelmében munkát végző és a *tevékenységhez* rendelt személyzet költségei, amennyiben ezek a költségek összhangban állnak a kedvezményezett rendes javadalmazási politikájával.

Az említett költségek magukban foglalják a társadalombiztosítási járulékokkal és a javadalmazásban foglalt, jogszabályilag előírt egyéb költségekkel növelt tényleges fizetéseket. További javadalmazásokat is magukban foglalhatnak, ideértve a kiegészítő szerződések alapján teljesítendő kifizetéseket a szerződések jellegétől függetlenül, feltéve, hogy kifizetésükre ugyanolyan típusú munka elvégzése vagy szakértelem nyújtása esetén következetesen sor kerül, az igénybe vett finanszírozás forrásától függetlenül;

A kedvezményezettel kötött, munkaszerződéstől eltérő tárgyú szerződés értelmében munkát végző vagy harmadik fél által fizetség ellenében kihelyezett természetes személyek költségei belefoglalhatók a személyzeti költségekbe, feltéve, hogy teljesülnek a következő feltételek:

* 1. a természetes személy a kedvezményezett irányítása alatt és – a kedvezményezettel való megállapodás hiányában – a kedvezményezett helyszínein végez munkát;
  2. a munkavégzés eredménye a kedvezményezettet illeti meg; valamint
  3. a költségek nem térnek el jelentősen a kedvezményezettel kötött munkaszerződés értelmében hasonló feladatokat végző személyzet költségeitől;

1. utazási költség és napidíj, amennyiben ezek megfelelnek a kedvezményezett utazással kapcsolatos szokásos gyakorlatának;
2. a kedvezményezett számviteli kimutatásaiban rögzítettek szerint a berendezések vagy egyéb (új vagy használt) eszközök értékcsökkenésének költségei, feltéve, hogy az eszköz:
   1. értékcsökkenésének leírását a nemzetközi számviteli standardoknak és a kedvezményezett szokásos számviteli gyakorlatának megfelelően végzik; valamint
   2. a II.10.1. cikknek megfelelően szerezték be, amennyiben a beszerzésre a

*végrehajtási időszakon* belül került sor.

Ugyancsak elszámolhatók a berendezések vagy egyéb eszközök bérlési vagy lízingköltségei, feltéve, hogy a költségek nem haladják meg a hasonló berendezések vagy eszközök értékcsökkenési költségeit, és mentesek minden finanszírozási díjtól;

Az elszámolható költségek meghatározásakor a berendezés értékcsökkenési, bérlési vagy lízingköltségeinek csak azt a részét lehet figyelembe venni, amelyik megfelel a *végrehajtási időszaknak* és a *tevékenység* céljára történő tényleges felhasználás arányának. Amennyiben a *tevékenység* jellege és a berendezés vagy eszközök felhasználásának körülményei azt indokolják, a különös feltételekben kivételesen rendelkezni lehet a berendezés beszerzési költségeinek teljes mértékű elszámolhatóságáról;

1. a fogyóeszközök és készletek költsége, feltéve, hogy:
   1. azokat a II.10.1. cikknek megfelelően szerzik be; valamint
   2. közvetlenül a *tevékenységhez* vannak rendelve;
2. a közvetlenül a megállapodásban meghatározott követelményekből felmerülő költségek (tájékoztatás, a *tevékenység* egyedi értékelése, ellenőrzés, fordítás, többszörözés), beleértve az előírt pénzügyi garanciák költségeit, feltéve, hogy a kapcsolódó szolgáltatások beszerzése a II.10.1. cikknek megfelelően történt;
3. a II.11. cikk értelmében vett *alvállalkozói szerződésekből* származó költségek, feltéve, hogy teljesülnek a II.11.1. cikk (a), (b), (c) és (d) pontjában foglalt feltételek;
4. a II.12. cikk értelmében vett, harmadik felek számára nyújtott pénzügyi támogatásból származó költségek, feltéve, hogy teljesülnek az abban a cikkben foglalt feltételek;
5. a megállapodásban foglalt eltérő rendelkezés hiányában, a kedvezményezett által fizetett illetékek, adók és díjak, nevezetesen a hozzáadottérték-adó (héa), feltéve, hogy ezeket az elszámolható *közvetlen költségek* tartalmazzák.

### II.19.3 Elszámolható közvetett költségek

Az elszámolhatóság érdekében a *tevékenység közvetett költségeinek* a kedvezményezett összes általános költségének méltányos megosztását kell képviselniük, és meg kell felelniük a II.19.1. cikkben szereplő elszámolhatósági feltételeknek.

Az I.3.2. cikkben foglalt eltérő rendelkezés hiányában, az elszámolható *közvetett költségeket* az összes elszámolható *közvetlen költség* 7%-os átalánya alapján kell bejelenteni.

### II.19.4 Nem elszámolható költségek

A II.19.1. cikkben foglalt feltételeket nem teljesítő minden egyéb költségen túl, nem minősülnek elszámolhatónak a következő költségek:

* + - 1. tőkemegtérülés és egy kedvezményezett által fizetett osztalékok;
      2. adósság és adósságszolgálati terhek;
      3. veszteségekre vagy adósságokra képzett céltartalékok;
      4. kamattartozás;
      5. kétes követelések;
      6. árfolyamveszteségek;
      7. a kedvezményezett bankja által a Bizottságtól érkező átutalásokra felszámított költségek;
      8. az uniós költségvetésből finanszírozott vissza nem térítendő támogatásban részesülő egyéb *tevékenység* keretében a kedvezményezett által bejelentett költségek. Az ilyen vissza nem térítendő támogatások magukban foglalják a tagállamok által odaítélt és az uniós költségvetéséből finanszírozott vissza nem térítendő támogatásokat, valamint az uniós költségvetés végrehajtása keretében a Bizottságtól eltérő szervek által odaítélt vissza nem térítendő támogatásokat is. A *közvetett költségek* különösen nem számolhatók el olyan kedvezményezettnek odaítélt tevékenységi támogatás keretében, amely a kérdéses időszakban már részesül az uniós költségvetésből finanszírozott működési támogatásban;
      9. harmadik felek természetbeni hozzájárulása;
      10. túlzott vagy meggondolatlan kiadások;
      11. levonható HÉA.

## CIKK – A BEJELENTETT ÖSSZEGEK AZONOSÍTHATÓSÁGA ÉS ELLENŐRIZHETŐSÉGE

### II.20.1 Költségek és hozzájárulások bejelentése

A kedvezményezett köteles elszámolható költségként vagy igényelt hozzájárulásként bejelenteni:

* + - 1. a tényleges költségekre vonatkozóan: a *tevékenység* vonatkozásában ténylegesen felmerült költségeket;
      2. az egységköltségekre vagy egységhozzájárulásokra vonatkozóan: az I.3.2 cikk (a)(ii) vagy (b) pontjaiban meghatározott egységnyi összeg és a felhasznált vagy előállított egységek tényleges számának szorzataként kapott összeget ;
      3. az egyösszegű átalányköltségekre vagy egyösszegű átalány-hozzájárulásokra vonatkozóan: az I.3.2. cikk (a)(iii) vagy (c) pontjaiban meghatározott teljes összeget, feltéve, hogy a kapcsolódó feladatokat vagy az II. számú mellékletében ismertetett *tevékenység* kapcsolódó részét kifogástalanul végrehajtották;
      4. az átalányköltségekre vagy átalányhozzájárulásokra vonatkozóan: az I.3.2. cikk (a)(iv) vagy (d) pontjaiban meghatározott átalány alkalmazásával kapott összeget;
      5. a költségfüggetlen finanszírozás esetében: A I.3.2 cikk (e) pontjában meghatározott teljes összeg, ha a meghatározott eredmények vagy feltételek a II. számú mellékletben leírtaknak megfelelően teljesültek, vagy teljesítették;
      6. a kedvezményezett szokásos költség-elszámolási gyakorlatai alapján bejelentett egységköltségekre vonatkozóan: a kedvezményezett szokásos költség-elszámolási gyakorlatainak megfelelően kiszámított egységnyi összeg és a felhasznált vagy előállított egységek tényleges számának szorzataként kapott összeget;
      7. a kedvezményezett szokásos költség-elszámolási gyakorlatai alapján bejelentett egyösszegűátalány-költségekre vonatkozóan: a szokásos költség-elszámolási gyakorlatnak megfelelően kiszámított teljes összeget, feltéve, hogy a kapcsolódó feladatokat vagy a *tevékenység* kapcsolódó részét kifogástalanul végrehajtották;
      8. a kedvezményezett szokásos költség-elszámolási gyakorlatai alapján bejelentett átalányköltségekre vonatkozóan: a kedvezményezett szokásos költség-elszámolási gyakorlatainak megfelelően kiszámított átalány alkalmazásával kapott összeget.

A (b), (c), (d), (f), (g) és (h) pontban hivatkozott támogatási formák esetében a bejelentett összegeknek meg kell felelniük a II. 19.1 cikk (a) és (b) pontjában meghatározott feltételeknek.

### II.20.2 A bejelentett költségeket igazoló nyilvántartások és más dokumentumok

Amennyiben a II.27. cikkben ismertetett ellenőrzésekkel vagy pénzügyi vizsgálatokkal összefüggésben erre felszólítást kap, a kedvezményezettnek be kell nyújtania az alábbiakat:

* + - 1. a tényleges költségekre vonatkozóan: megfelelő igazoló dokumentumok, így például szerződések, számlák és számviteli nyilvántartások a bejelentett költségek alátámasztására.

Ezenkívül a kedvezményezett szokásos számviteli és belső ellenőrzési eljárásainak lehetővé kell tenniük a bejelentett költségeknek a számviteli kimutatásokban és az igazoló dokumentumokban szereplő összegekkel való közvetlen megfeleltetését;

* + - 1. az egységköltségekre vagy egységhozzájárulásokra vonatkozóan: megfelelő igazoló dokumentumok a bejelentett egységek számának alátámasztására.

A kedvezményezettnek nem kell megjelölnie a ténylegesen felmerült, fedezett elszámolható költségeket, sem igazoló dokumentumokat (például számviteli kimutatásokat) nem kell tudnia bemutatni az egységre vetített összegek alátámasztására;

* + - 1. az egyösszegűátalány-költségekre vagy egyösszegűátalány-hozzájárulásokra vonatkozóan: megfelelő igazoló dokumentumok a *tevékenység* megfelelő végrehajtásának alátámasztására.

A kedvezményezettnek nem kell megjelölnie azokat az elszámolható tényleges költségeket, amelyekre a nyilvántartott adatok vonatkoznak, sem igazoló dokumentumokat (például számviteli kimutatásokat) nem kell tudnia bemutatni az egyösszegű átalány formájában bejelentett összegek alátámasztására;

* + - 1. az átalányköltségekre vagy átalányhozzájárulásokra vonatkozóan: megfelelő igazoló dokumentumok azon elszámolható költségek, vagy igényelt hozzájárulás bizonyítására, amelyekre az átalány alkalmazandó.

A kedvezményezettnek nem kell megjelölnie a ténylegesen felmerült, fedezett elszámolható költségeket, sem igazoló dokumentumokat (például számviteli kimutatásokat) nem kell tudnia bemutatni az alkalmazott átalány alátámasztására;

* + - 1. a költségfüggetlen finanszírozás esetében: megfelelő igazoló dokumentumok a *tevékenység* megfelelő végrehajtásának alátámasztására.

A kedvezményezettnek nem kell megjelölnie azokat az elszámolható tényleges költségeket, amelyekre a nyilvántartott adatok vonatkoznak, sem igazoló dokumentumokat (például számviteli kimutatásokat) nem kell tudnia bemutatni a költségfüggetlen finanszírozás alátámasztására;

* + - 1. a kedvezményezett szokásos költség-elszámolási gyakorlatai alapján bejelentett egységköltségekre vonatkozóan: megfelelő igazoló dokumentumok a bejelentett egységek számának alátámasztására;
      2. a kedvezményezett szokásos költség-elszámolási gyakorlatai alapján bejelentett egyösszegűátalány-költségekre vonatkozóan: megfelelő igazoló dokumentumok a *tevékenység* megfelelő végrehajtásának alátámasztására;
      3. a kedvezményezett szokásos költség-elszámolási gyakorlatai alapján bejelentett átalányköltségekre vonatkozóan: megfelelő igazoló dokumentumok azon elszámolható költségek bizonyítására, amelyekre az átalány alkalmazandó.

### II.20.3 A költség-elszámolási gyakorlatok megfelelőségének meghatározására vonatkozó feltételek

* + - 1. A II.20.2. cikk (f), (g) és (h) pontjában foglalt esetekben a kedvezményezettnek nem kell megjelölnie a fedezett tényleges elszámolható költségeket, azonban köteles biztosítani, hogy az elszámolható költségek bejelentésének céljára alkalmazott költség-elszámolási gyakorlat teljesítse a következő feltételeket:
         1. az alkalmazott költség-elszámolási gyakorlatok a szokásos költség-elszámolási gyakorlatainak minősülnek és következetesen alkalmazzák, a finanszírozás forrásától független, objektív kritériumok alapján;
         2. a bejelentett költségek közvetlenül egyeztethetőek az általános beszámolóban rögzített összegekkel; valamint
         3. a bejelentett költségek meghatározására alkalmazott költségkategóriák nem tartalmaznak semmilyen, az I.3.2. cikknek megfelelően más támogatási formából fedezett vagy nem elszámolható költséget vagy költségeket.
      2. Amennyiben a különös feltételek úgy rendelkeznek, a kedvezményezett kérheti a Bizottságtól a szokásos költség-elszámolási gyakorlatai megfelelőségének értékelését. Amennyiben a különös feltételek előírják, a kérelemhez csatolni kell a költség- elszámolási gyakorlatok megfelelésére vonatkozó igazolást (a továbbiakban: a költség- elszámolási gyakorlatok megfelelésére vonatkozó igazolás).

A költség-elszámolási gyakorlatok megfelelésére vonatkozó igazolást:

* + - * 1. jóváhagyott ellenőrnek, köztestület esetében pedig egy kompetens és független köztisztviselőnek kell kiállítania; valamint
        2. a VII. számú mellékletnek megfelelően kell elkészíteni.

Az igazolásnak tanúsítania kell, hogy a kedvezményezett által az elszámolható költségek bejelentésére alkalmazott költség-elszámolási gyakorlatok teljesítik a II.20.3.1. cikkben foglalt feltételeket és a különös feltételekben foglalt esetleges további feltételeket.

* + - 1. Amennyiben a Bizottság megerősítette, hogy a kedvezményezett szokásos költség- elszámolási gyakorlatai megfelelőek, az e gyakorlatok alkalmazásában bejelentett költségek utólag nem kérdőjelezhetők meg, feltéve, hogy:
         1. a ténylegesen alkalmazott gyakorlatok megfelelnek a Bizottság által jóváhagyott gyakorlatoknak; valamint
         2. kedvezményezett a költség-elszámolási gyakorlatainak jóváhagyása céljából semmilyen információt nem titkolt el.

## CIKK – A KEDVEZMÉNYEZETTHEZ KAPCSOLÓDÓ SZERVEZETEK KÖLTSÉGEINEK ELSZÁMOLHATÓSÁGA

Amennyiben a különös feltételek rendelkezést tartalmaznak a kedvezményezetthez kapcsolódó szervezetekre vonatkozóan, az ilyen szervezeteknél felmerült költségek elszámolhatóak, feltéve, hogy:

1. teljesítik a kedvezményezettre is vonatkozó, a II.19. és II.20. cikkben szereplő feltételeket; valamint
2. a kedvezményezett biztosítja, hogy a II.4., a II.5., a II.6., a II.8., a II.10., a II.11. és a II.27. cikk értelmében rá alkalmazandó feltételek a szervezetre is alkalmazandók.

## CIKK – KÖLTSÉGVETÉSI ÁTCSOPORTOSÍTÁSOK

A Kedvezményezett jogosult a II.sz. Mellékletben szereplő előzetes költségvetés kiigazítására a különböző költségvetési kategóriák közötti átcsoportosítások révén feltéve azt, hogy a Projektet az II. sz. Mellékletben ismertetetteknek megfelelően valósítja meg. Ezen kiigazítás nem teszi szükségessé a Szerződés módosítását a II.13. cikkben foglaltak mentén, amennyiben az I.3.3 cikkben foglaltak teljesülnek.

A kedvezményezett azonban nem jogosult a költségvetést olyan *alvállalkozói szerződésekhez* kapcsolódó költségekkel kiegészíteni, amelyek nem szerepelnek az II. mellékletben, kivéve, ha ezeket a további alvállalkozói szerződéseket a Bizottság a II.11.1. cikk (d) pontjával összhangban jóváhagyta.

Az első két albekezdés nem vonatkozik azokra az összegekre, amelyek az I.3.2. cikk (a)(iii) vagy (c) pontja szerinti átalányösszegek, vagy amelyek az I.3.2. cikk (e) pontja szerint költségfüggetlen finanszírozás.

## CIKK – A JELENTÉSTÉTELI KÖTELEZETTSÉG BE NEM TARTÁSA

A Bizottság a II.17.2.1. cikk (b) pontjában előírtak szerint megszüntetheti a megállapodást és a II.25.4. cikkben előírtak szerint csökkentheti a vissza nem térítendő támogatást, amennyiben a kedvezményezett:

* + - 1. a megfelelő jelentéstételi időszak végétől számított 60 napon belül nem nyújtotta be az I.4.3. és I.4.4. cikkben említett dokumentumok által kísért, időközi kifizetési vagy egyenlegkifizetési kérelmet; valamint
      2. a Bizottság által küldött írásbeli figyelmeztetést követő 60 napon belül sem nyújtja be a kérelmet.

## CIKK – KIFIZETÉSEK FELFÜGGESZTÉSE ÉS KIFIZETÉSI HATÁRIDŐ

### II.24.1 Kifizetések felfüggesztése

**II.24.1.1. A felfüggesztés indokai**

A Bizottság a megállapodás végrehajtása során részben vagy egészben bármikor felfüggesztheti a kedvezményezettnek járó előfinanszírozást és időközi kifizetéseket, vagy az egyenlegkifizetést:

1. ha a Bizottságnak bizonyítéka van arról, hogy az odaítélési eljárás, illetve a megállapodás végrehajtása során a kedvezményezett *szabálytalanságot, csalást vagy kötelezettségszegést* követett el;
2. ha a Bizottságnak bizonyítéka van arról, hogy a kedvezményezett a számára hasonló feltételek mellett odaítélt más, az Unió vagy az Európai Atomenergia-közösség (a továbbiakban: Euratom) által nyújtott vissza nem térítendő támogatásra lényeges hatással lévő rendszerszintű vagy visszatérő hibát, *szabálytalanságot, csalást* vagy súlyos kötelezettségszegést követett el, és a hiba, *szabálytalanság, csalás* vagy kötelezettségszegés lényeges hatással van erre a vissza nem térítendő támogatásra; vagy
3. ha a Bizottságban felmerül a gyanú, hogy az odaítélési eljárás vagy a megállapodás végrehajtása során a kedvezményezett *lényeges hibát, szabálytalanságot, csalást* vagy kötelezettségszegést követett el, és a Bizottságnak ellenőriznie kell ezek tényleges megtörténtét.

**II.24.1.2. Felfüggesztési eljárás**

1. **lépés** –A kifizetések felfüggesztése előtt a Bizottság köteles *hivatalos értesítést* küldeni a kedvezményezett részére:
   1. és tájékoztatnia kell az alábbiakról:
      1. a kifizetések felfüggesztésére irányuló szándéka;
      2. a felfüggesztés indokai;
      3. a II.24.1.1. cikk (a) és (b) pontjában említett esetekben a kifizetések folytatásához szükséges feltételek; valamint
   2. felkérés észrevételek benyújtására a *hivatalos értesítés* kézhezvételét követő 30 naptári napon belül.
2. **lépés** –Ha a Bizottsághoz nem érkeznek észrevételek, vagy ha úgy dönt, hogy a beérkezett észrevételek ellenére is folytatja az eljárást, *hivatalos értesítést* kell küldenie a kedvezményezett részére, amelyben tájékoztatja az alábbiakról:
   1. a kifizetések felfüggesztése;
   2. a felfüggesztés indokai;
   3. a II.24.1.1. cikk (a) és (b) pontjában említett esetekben a kifizetések folytatására vonatkozó végső feltételek;
   4. a II.24.1.1. cikk (c) pontjában említett esetekben a szükséges ellenőrzés befejezésének indikatív időpontja.

A felfüggesztés azon a napon lép hatályba, amelyen a Bizottság elküldi a felfüggesztésről szóló *hivatalos értesítést* (2. lépés).

Ennek hiányában a Bizottságnak *hivatalos értesítést* kell küldenie a kedvezményezett részére, amelyben tájékoztatja, hogy nem folytatja a felfüggesztési eljárást.

**II.24.1.3. A felfüggesztés következményei**

A kifizetések felfüggesztésének időszaka alatt a Kedvezményezett nem nyújthat be az I.4.3. és I.4.4. cikkben említett kifizetési kérelmeket és igazoló dokumentumokat.

A kapcsolódó kifizetési kérelmeket és igazoló dokumentumokat a kifizetések folytatását követően a lehető leghamarabb be lehet nyújtani, illetve az I.4.1. cikkben rögzített ütemezésnek megfelelően bele lehet foglalni a kifizetések folytatását követő első esedékes kifizetési kérelembe.

A kifizetések felfüggesztése nem érinti a kedvezményezett azon jogát, hogy a II.16.1. cikkben előírtak szerint felfüggessze a *tevékenység* végrehajtását, vagy a II.17.1. cikkben előírtak szerint megszüntesse a megállapodást vagy a kedvezményezett részvételét.

**II.24.1.4. A kifizetések folytatása**

Annak érdekében, hogy a Bizottság folytassa a kifizetéseket, a kedvezményezett arra törekszik, hogy a lehető leghamarabb teljesítse a közölt feltételeket, és tájékoztatja a Bizottságot az e tekintetben elért előrehaladásról.

Ha teljesülnek a kifizetések folytatásának feltételei, a felfüggesztés megszűnik. A Bizottságnak *hivatalos értesítést* kell küldenie a kedvezményezett részére, amelyben erről tájékoztatja.

### II.24.2 A kifizetési határidő felfüggesztése

* + - 1. A Bizottság bármikor felfüggesztheti az I.4.2., I.4.3. és I.4.5. cikkben megállapított kifizetési határidőt, ha egy kifizetési kérelem nem teljesíthető az alábbiak miatt:
         1. nem felel meg a megállapodásnak;
         2. nem nyújtották be a megfelelő igazoló dokumentumokat; vagy
      2. kétségbe vonható a pénzügyi kimutatásokban bejelentett költségek elszámolhatósága, és további ellenőrzések, felülvizsgálatok, pénzügyi vizsgálatok vagy vizsgálatok szükségesek. A Bizottságnak hivatalos értesítést kell küldenie a kedvezményezett részére, amelyben tájékoztatja:
         1. a felfüggesztésről; valamint
         2. a felfüggesztés indokairól.

A felfüggesztés azon a napon lép hatályba, amelyen a Bizottság elküldi a *hivatalos értesítést*.

* + - 1. Ha már nem állnak fenn a kifizetési határidő felfüggesztésének feltételei, a felfüggesztés megszűnik, és megkezdődik a fennmaradó időszak.

Ha a felfüggesztés időtartama meghaladja a két hónapot, a kedvezményezett tájékoztatást kérhet a Bizottságtól arról, hogy folytatódik-e a felfüggesztés.

Amennyiben a kifizetési határidőt azért függesztették fel, mert a technikai jelentések vagy pénzügyi kimutatások nem feleltek meg a megállapodásnak, és nem nyújtottak be módosított jelentést vagy kimutatást, illetve a benyújtott módosított jelentést vagy kimutatást a Bizottság elutasította, a Bizottság a II.17.2.1. cikk (b) pontjában előírtak szerint megszüntetheti a megállapodást és a II.25.4. cikkben előírtak szerint csökkentheti a vissza nem térítendő támogatást.

## CIKK – A VISSZA NEM TÉRÍTENDŐ TÁMOGATÁS VÉGLEGES ÖSSZEGÉNEK KISZÁMÍTÁSA

A vissza nem térítendő támogatás végleges összege attól függ, hogy milyen mértékben hajtották végre a *tevékenységet* a megállapodás feltételeinek megfelelően.

A vissza nem térítendő támogatás végleges összegét a Bizottság számítja ki az egyenleg- kifizetéskor. A kiszámítás a következő lépésekben történik:

1. lépés – A visszatérítési ráta alkalmazása az elszámolható költségekre és az egység-, átalány- és egyösszegűátalány-hozzájárulások, költségfüggetlen finanszírozás hozzáadása
2. lépés – A *vissza nem térítendő támogatás maximális összegére* való korlátozás
3. lépés – Csökkentés a nonprofit szabály miatt
4. lépés – Csökkentés szabálytalan végrehajtás vagy más kötelezettségszegés miatt.

### II.25.1 1. lépés – A visszatérítési ráta alkalmazása az elszámolható költségekre, valamint a költségfüggetlen finanszírozás és az egységköltség-, átalány- és egyösszegű átalány hozzájárulások hozzáadása

Ez a lépés a következőképpen alkalmazandó:

* + - 1. Amennyiben az I.3.2. cikk (a)(i) pontjában foglaltak szerint a vissza nem térítendő támogatást az elszámolható költségek visszatérítésének formájában nyújtják, az említett cikkben meghatározott visszatérítési ráta alkalmazandó a *tevékenységnek* a Bizottság által a megfelelő költségkategóriákra, a kedvezményezettre és kapcsolódó szervezetekre vonatkozóan jóváhagyott elszámolható költségeire.
      2. Ha az I.3.2. (a) (ii) - (v) pontokban foglaltak szerint a vissza nem térítendő támogatást az elszámolható egységköltségek, átalányköltségek, vagy egyösszegű átalányköltségek visszatérítésének formájában nyújtják, a vonatkozó pontban foglalt visszatérítési ráta alkalmazandó a megfelelő költségkategóriákra, a Kedvezményezettre és a társult szervezetekre vonatkozó elszámolható költségekre a Bizottság által jóváhagyottak szerint.
      3. Ha az I.3.2. cikk (b) pontjában foglaltak szerint a vissza nem térítendő támogatást egységköltség, egységköltség-hozzájárulás formájában nyújtják, az említett cikkben meghatározott átalány alkalmazandó a megfelelő költségkategóriákra, a Kedvezményezettre és a társult szervezetekre vonatkozó elszámolható költségekre a Bizottság által jóváhagyottak szerint.
      4. Ha az I.3.2. cikk (c) pontjában foglaltak szerint a vissza nem térítendő támogatást egyösszegű- átalány-hozzájárulás formájában nyújtják, a Bizottság az említett cikkben meghatározott egyösszegű átalányt alkalmazza a kedvezményezettre és a kapcsolódó szervezetekre, feltéve, hogy a Bizottság megállapítja, hogy a kapcsolódó feladatokat vagy a *tevékenység* egy részét az II. számú mellékletnek megfelelően kifogástalanul végrehajtották.
      5. Ha az I.3.2. cikk (d) pontjában foglaltak szerint a vissza nem térítendő támogatást átalány- hozzájárulás formájában nyújtják, az említett cikkben meghatározott átalány alkalmazandó a megfelelő költségkategóriákra, a Kedvezményezettre és a társult szervezetekre vonatkozó elszámolható költségekre a Bizottság által jóváhagyottak szerint.
      6. Ha az I.3.2. cikk (e) pontjában foglaltak szerint a vissza nem térítendő támogatást költségfüggetlen finanszírozás formájában nyújtják, a Bizottság az említett cikkben meghatározott költségfüggetlen finanszírozást alkalmazza a kedvezményezettre és a kapcsolódó szervezetekre, feltéve, hogy a Bizottság megállapítja, hogy a kapcsolódó feladatokat vagy a *tevékenység* egy részét az II. számú mellékletnek megfelelően kifogástalanul végrehajtották.

Amennyiben az I.3.2. cikkben többféle támogatástípus is szerepel, a kapott összegeket össze kell adni.

### II.25.2 2. lépés – A vissza nem térítendő támogatás maximális összegére való korlátozás

A Bizottság által a kedvezményezett javára fizetett teljes összeg semmilyen körülmények között sem haladhatja meg a *vissza nem térítendő támogatás maximális összegét*.

Ha az 1. lépésben meghatározott összeg meghaladja ezt az összeget, akkor a vissza nem térítendő támogatás végleges összege lecsökken az utóbbi összegre.

### II.25.3 3. lépés – Csökkentés a nonprofit szabály miatt

A vissza nem térítendő támogatás a kedvezményezett számára nem termelhet hasznot, kivéve, ha a különös feltételek erről másként rendelkeznek.

A nyereséget a következőképp kell kiszámolni:

1. A tevékenység összes elszámolható költségén felüli, teljes bevételi többlet számítása az alábbiak szerint:

{ tevékenység teljes bevétele

mínusz

a Bizottság által jóváhagyott teljes támogatás és hozzájárulás, amely megfelel a II.25.1 cikknek megfelelően meghatározott összegeknek.}

A tevékenység teljes bevételének számítása az alábbiak szerint:

{ a kedvezményezett és a kapcsolódó szervezetek, - kivéve nonprofit szervezetek – tevékenységből származó bevétele

plusz

1. és 2. lépés után kapott összeg}

A tevékenység összes bevétele az abban az időpontban megállapított, termelt vagy igazolt, konszolidált összbevétel, amelyen a kedvezményezett elkészíti az egyenlegkifizetési kérelmet.

Nem tekintendők bevételnek az alábbiak:

1. harmadik fél által nyújtott természetbeni és pénzügyi hozzájárulások,
2. működési támogatás esetén tartalék képzésére hozzárendelt összegek.
3. Nyereség esetén azt levonják a Bizottság által az I.3.2. cikk (a)(i) alpontjában említett költségkategóriákra vonatkozóan jóváhagyott, a tevékenység tényleges elszámolható költségeinek végleges visszatérítési arányában. A levonást az 1. és 2. lépés alapján kiszámított összegre alkalmazzák.

### II.25.4 4. lépés – Csökkentés szabálytalan végrehajtás vagy más kötelezettségszegés miatt

A Bizottság csökkentheti a *vissza nem térítendő támogatás maximális összegét*, amennyiben a *tevékenységet* nem hajtották végre kifogástalanul az II. mellékletben ismertetettek szerint (azaz nem hajtották végre, vagy a végrehajtás elégtelen, részleges vagy késedelmes volt), vagy amennyiben a megállapodás szerinti más kötelezettséget megszegtek.

A csökkentés mértéke arányos a *tevékenység* szabálytalan végrehajtásával, illetve a kötelezettségszegés súlyosságával.

A Bizottságnak a vissza nem térítendő támogatás csökkentését megelőzően *hivatalos értesítést* kell küldenie a kedvezményezettnek:

1. és tájékoztatnia kell az alábbiakról:
   1. a *vissza nem térítendő támogatás maximális összegének* korlátozására irányuló szándéka;
   2. az az összeg, amellyel a vissza nem térítendő támogatást csökkenteni kívánja;
   3. a csökkentés indokai; és
2. a felkérés észrevételek benyújtására a hivatalos értesítés kézhezvételét követő 30 naptári napon belül.

Ha a Bizottsághoz nem érkeznek észrevételek, vagy ha úgy dönt, hogy a beérkezett észrevételek ellenére is folytatja a csökkentést, *hivatalos értesítést* kell küldenie a kedvezményezett részére, amelyben tájékoztatja döntéséről.

A támogatás összegének csökkentése esetén a Bizottságnak úgy kell meghatároznia a vissza nem térítendő támogatás csökkentett összegét, hogy a csökkentés összegét (amelyet a *tevékenység* szabálytalan végrehajtásának vagy a kötelezettségszegés súlyosságának arányában megállapított) levonja a *vissza nem térítendő támogatás maximális összegéből*.

A vissza nem térítendő támogatás végleges összege a következő két összeg közül az alacsonyabbik lesz:

1. az 1–3. lépésben meghatározott összeg; vagy
2. a támogatásnak a 4. lépésben meghatározott csökkentett összege.

## CIKK – VISSZAFIZETTETÉS

### II.26.1 Visszafizettetés az egyenlegkifizetéskor

Amennyiben az egyenlegkifizetés visszafizettetés formáját ölti, a kedvezményezett köteles visszafizetni a Bizottságnak a szóban forgó összeget.

A kedvezményezett felelős azért, hogy az ahhoz kapcsolt szervezeteknél felmerült költségekhez történő hozzájárulásként a Bizottság által jogosulatlanul kifizetett összegek visszafizetésre kerüljenek.

### II.26.2 Visszafizettetési eljárás

A Bizottságnak a visszafizettetést megelőzően *hivatalos értesítést* kell küldenie a kedvezményezett részére, amelyben:

* + - 1. tájékoztatja a jogosulatlanul kifizetett összeg visszafizettetésére irányuló szándékáról;
      2. feltünteti az esedékes összeget és a visszafizettetés okát; valamint
      3. felkéri a kedvezményezettet arra, hogy adott határidőre nyújtsa be észrevételeit.

Amennyiben nem nyújtottak be észrevételeket, vagy a kedvezményezett által benyújtott észrevételek ellenére a Bizottság a visszafizettetési eljárás lefolytatása mellett dönt, a Bizottság megerősítheti a visszafizettetést a kedvezményezett részére küldött, terhelési értesítést tartalmazó *hivatalos értesítéssel*, amelyben megjelöli a fizetés feltételeit és időpontját.

Amennyiben a visszafizetést a terhelési értesítésben rögzített időpontig nem teljesítik, a Bizottság az esedékes összeget az alábbiak szerint fizetteti vissza:

1. a Bizottság vagy egy végrehajtó ügynökség által (az uniós vagy az Euratom-költségvetésből) a kedvezményezettnek fizetendő kinnlevő összeg ellenében való beszámítás útján, a kedvezményezett előzetes hozzájárulása nélkül (a továbbiakban: beszámítás).

Kivételes esetekben, az Unió pénzügyi érdekei védelmének biztosítása érdekében a Bizottság beszámítás útján a határidő lejárta előtt is visszafizettetheti az összeget.

Az EUMSZ 263. cikkével összhangban a beszámítás ellen eljárás indítható a Törvényszék előtt;

1. Az I.4.2 cikkben foglaltak szerint a pénzügyi garancia felhasználásával (’pénzügyi garancia igénybevétele’)
2. a II.18.2. cikkben vagy a különös feltételekben foglaltak szerint keresetet indít vagy a II.18.3. cikkben foglaltak szerint végrehajtható határozatot fogad el.

### II.26.3 Késedelmi kamat

Ha a terhelési értesítésben szereplő határidőig nem történik meg a befizetés, a visszafizetendő összeg a terhelési értesítésben szereplő fizetési határidőt követő naptól addig az időpontig, amikor a Bizottsághoz beérkezik a teljes összeg (ezt a napot is beleszámítva), az I.4.13. cikkben meghatározott mértékű késedelmi kamattal növekszik.

Részleges visszafizetés esetén először a költségeket és a késedelmi kamatot, majd a tőkeösszeget kell kiegyenlíteni.

### II.26.4 Banki költségek

A visszafizettetési eljárás során felmerült banki költségeket a kedvezményezettnek kell viselnie, kivéve, ha alkalmazni kell a 2007/64/EK[[4]](#footnote-4) irányelvet.

## CIKK – ELLENŐRZÉSEK, PÉNZÜGYI VIZSGÁLATOK ÉS ÉRTÉKELÉSEK

### II.27.1 Technikai, illetve pénzügyi ellenőrzések, pénzügyi vizsgálatok, valamint időközi és záróértékelések

A Bizottság jogosult akár a *tevékenység* végrehajtása alatt, akár később technikai és pénzügyi ellenőrzéseket és pénzügyi vizsgálatokat végezni annak meghatározása érdekében, hogy a kedvezményezett megfelelően hajtja-e végre a *tevékenységet*, és teljesíti-e a megállapodás szerinti kötelezettségeket. Az egyösszegű átalány, az egységköltség, illetve az átalányösszegek időszakos értékelése céljából a kedvezményezett jog szerinti nyilvántartásait is ellenőrizheti.

Az ellenőrzések vagy pénzügyi vizsgálatok keretében benyújtott információkat és dokumentumokat bizalmasan kell kezelni.

A Bizottság ezen felül időközi vagy záróértékelést is végezhet, hogy felmérje a *tevékenység* hatását az érintett uniós program célkitűzése tekintetében.

A Bizottság az ellenőrzéseket, pénzügyi vizsgálatokat vagy értékeléseket akár közvetlenül saját munkatársai, akár bármely más, e céllal megbízott külső szerv által elvégezheti.

A Bizottság a megállapodás végrehajtása során, valamint az egyenlegkifizetések napjától kezdődő ötéves időszak alatt indítható ellenőrzéseket, pénzügyi vizsgálatokat és értékeléseket. Ez az időszak három évre korlátozódik, amennyiben a *vissza nem térítendő támogatás maximális összege* nem haladja meg a 60 000 eurót.

Az ellenőrzési, pénzügyi vizsgálati vagy értékelési eljárás kezdőnapjának az a nap számít, amelyen a Bizottság ezt bejelentő levelét az ellenőrzött fél átveszi.

Amennyiben a pénzügyi vizsgálatot egy kapcsolódó szervezetre vonatkozóan végzik e, a kedvezményezett köteles tájékoztatni a kapcsolódó szervezetet.

### II.27.2 Dokumentumok megőrzésének kötelezettsége

A kedvezményezettnek az egyenlegkifizetés napjától számítva öt évig meg kell őriznie az összes eredeti dokumentumot, különösen a számviteli és adózási nyilvántartásokat, megfelelő adathordozón tárolva azokat, ideértve a digitalizált eredeti példányokat is, amennyiben azt a nemzeti jogszabályok a bennük foglalt feltételek alapján lehetővé teszik.

A dokumentumok kötelező megőrzésének időszaka három évre korlátozódik, amennyiben a *vissza nem térítendő támogatás maximális összege* nem haladja meg a 60 000 eurót.

Az első és a második albekezdésben rögzített időszakok meghosszabbodnak, amennyiben a nemzeti jogszabályok hosszabb időszakot írnak elő vagy vissza nem térítendő támogatást illetően pénzügyi vizsgálat, fellebbezés, peres eljárás vagy igényrendezés van folyamatban, ideértve a II.27.7. cikkben említett eseteket is. Ilyen esetekben a Kedvezményezett a pénzügyi vizsgálat, fellebbezés, peres eljárás vagy igényrendezés lezárultáig köteles megőrizni a dokumentumokat.

### II.27.3 Információnyújtási kötelezettség

A Kedvezményezett köteles rendelkezésre bocsátani minden, a Nemzeti Iroda, a Bizottság, illetve a Bizottság által felhatalmazott bármely más külső szerv által kért információt, ideértve az elektronikus formátumú információkat is

Amennyiben a Kedvezményezett nem teljesíti az első albekezdésben foglalt kötelezettségeket, a Bizottság:

1. el nem számolhatónak tekinthet minden olyan költséget, amely a Kedvezményezett által szolgáltatott információk alapján nincs kellően indokolva;
2. jogosulatlannak tekinthet minden olyan költségfüggetlen finanszírozást, egységköltség-, átalányhozzájárulást, amely a Kedvezményezett által szolgáltatott információk alapján nem megfelelően indokolt.

### II.27.4 Helyszíni ellenőrzések

A helyszíni ellenőrzések során a kedvezményezett köteles biztosítani, hogy a Bizottság munkatársai és az általa felhatalmazott külső személyzet bejuthasson azokra a helyszínekre és azokba a helyiségekbe, ahol a *tevékenységet* végrehajtják, illetve végrehajtották, valamint hozzáférhessen az összes szükséges információhoz, ideértve az elektronikus formátumú információkat is.

A kedvezményezett köteles biztosítani, hogy az információk a helyszíni ellenőrzések időpontjában azonnal rendelkezésre álljanak, és a kért információk megfelelő formában átadásra kerüljenek.

Amennyiben a kedvezményezett megtagadja a helyszínekhez, helyiségekhez és információhoz való, az első és második albekezdésben előírt hozzáférést, a Bizottság:

1. el nem számolhatónak tekinthet minden olyan költséget, amely a Kedvezményezett által szolgáltatott információk alapján nincs kellően indokolva;
2. jogosulatlannak tekinthet minden olyan költségfüggetlen finanszírozást, egységköltség-, átalányhozzájárulást, amely a Kedvezményezett által szolgáltatott információk alapján nem megfelelően indokolt.

### II.27.5 Kontradiktórius pénzügyi vizsgálati eljárás

A pénzügyi vizsgálat során tett megállapításokat ideiglenes jelentésbe (a továbbiakban: pénzügyi vizsgálati jelentéstervezet) kell foglalni. A jelentést a Bizottság vagy meghatalmazott képviselője köteles megküldeni a kedvezményezettnek, amely a kézhezvételtől számított 30 naptári napon belül észrevételt tehet. A végleges jelentést (a továbbiakban: végleges pénzügyi vizsgálati jelentés)az észrevételek benyújtására vonatkozó határidő lejártát követő 60 naptári napon belül meg kell küldeni a kedvezményezettnek.

### II.27.6 A pénzügyi vizsgálat megállapításainak következményei

A pénzügyi vizsgálat végleges megállapításai alapján a Bizottság megteheti az általa szükségesnek ítélt intézkedéseket az egyenlegkifizetést követő visszafizettetésre a II.26. cikkben előírtak szerint.

Ha a pénzügyi vizsgálat végleges megállapításait az egyenlegkifizetés után teszik, a visszafizettetendő összeg a vissza nem térítendő támogatás II.25. cikknek megfelelően meghatározott, felülvizsgált végleges összege és a megállapodás alapján a *tevékenység* végrehajtásáért a kedvezményezett számára fizetett teljes összeg közötti különbségnek felel meg.

### II.27.7 Rendszerszintű vagy visszatérő hiba, szabálytalanság, csalás vagy kötelezettségszegés korrekciója

* + - 1. A Bizottság a más vissza nem térítendő támogatás kapcsán végzett pénzügyi vizsgálat során tett megállapításait kiterjesztheti erre a vissza nem térítendő támogatásra, amennyiben:
         1. úgy találja, hogy a kedvezményezett a számára hasonló feltételek mellett odaítélt más uniós vagy az Euratom által nyújtott vissza nem térítendő támogatásra lényeges hatással lévő, *szabálytalanságot*, csalást vagy súlyos kötelezettségszegést követett el, és az ilyen *szabálytalanság, csalás* vagy kötelezettségszegés lényeges hatással van erre a vissza nem térítendő támogatásra; valamint
         2. a pénzügyi vizsgálat végleges megállapításait *hivatalos értesítés* útján a II.27.1. cikkben említett időszakon belül megküldi a kedvezményezettnek a megállapítások által érintett vissza nem térítendő támogatások jegyzékével együtt.

A megállapítások kiterjesztése alapot adhat a következőkre:

1. a költségek elutasítása azok el nem számolhatósága miatt;
2. a vissza nem térítendő támogatás csökkentése a II.25.4. cikkben foglaltak szerint;
3. jogosulatlan összegek visszafizettetése a II.26. cikkben foglaltak szerint;
4. a kifizetések felfüggesztése a II.24.1. cikkben foglaltak szerint;
5. a *tevékenység* végrehajtásának felfüggesztése a II.16.2. cikkben foglaltak szerint;
6. megszüntetés a II.17.3. cikkben foglaltak szerint.
   * + 1. A szabálytalanságról, csalásról vagy súlyos kötelezettségszegésről és a megállapításainak kiterjesztésére vonatkozó szándékáról a Bizottság *hivatalos értesítést* küld a kedvezményezettnek az érintett vissza nem térítendő támogatások jegyzékével együtt.
          1. Ha a megállapítások költségek elszámolhatóságára vonatkoznak, az eljárás a következő:
7. **lépés** – A *hivatalos értesítésnek* tartalmaznia kell az alábbiakat:
   1. felkérés a megállapításokkal érintett vissza nem térítendő támogatások jegyzékével kapcsolatos észrevételek megtételére;
   2. felkérés az összes érintett vissza nem térítendő támogatás átdolgozott pénzügyi kimutatásának benyújtására;
   3. adott esetben, a Bizottság által a rendszerszintű vagy visszatérő hiba, *szabálytalanság, csalás* vagy kötelezettségszegés alapján megállapított extrapolációs korrekciós szorzó értéke, amelynek segítségével kiszámíthatók az elutasítandó összegek, amennyiben a kedvezményezett:

* úgy ítéli meg, hogy nem lehetséges vagy gyakorlati szempontból kivihetetlen az átdolgozott pénzügyi kimutatások benyújtása; vagy
* nem nyújt be átdolgozott pénzügyi kimutatásokat.

1. **lépés** – A kedvezményezettnek a hivatalos értesítés kézhezvétele után 60 naptári napja van arra, hogy észrevételeket tegyen, megküldje az átdolgozott pénzügyi kimutatásokat, vagy javaslatot tegyen egy kellően megindokolt alternatív korrekciós módszerre. A Bizottság ezt a határidőt indokolt esetekben meghosszabbíthatja.
2. **lépés** – Amennyiben a kedvezményezett olyan átdolgozott pénzügyi kimutatásokat nyújt be, amelyek figyelembe veszik a megállapításokat, a Bizottság az említett átdolgozott pénzügyi kimutatások alapján meghatározza a korrigálandó összeget.

Amennyiben a kedvezményezett alternatív korrekciós módszert javasol és a Bizottság azt elfogadja, a Bizottságnak *hivatalos értesítést* kell küldenie a kedvezményezett részére, amelyben tájékoztatja az alábbiakról:

* 1. elfogadja az alternatív módszert;
  2. az e módszer alkalmazásával meghatározott felülvizsgált elszámolható költségek.

Ennek hiányában a Bizottságnak *hivatalos értesítést* kell küldenie a kedvezményezett részére, amelyben tájékoztatja az alábbiakról:

1. nem fogadja el az észrevételeket vagy a javasolt alternatív módszert;
2. az eredetileg a kedvezményezettel közölt extrapolációs módszer alkalmazásával meghatározott felülvizsgált elszámolható költségek.

Amennyiben a rendszerszintű vagy visszatérő hiba, *szabálytalanság, csalás* vagy kötelezettségszegés feltárására az egyenlegkifizetést követően kerül sor, a visszafizettetendő összeg megegyezik az alábbiak közötti különbséggel:

1. a vissza nem térítendő támogatás felülvizsgált végleges összege, amelyet a kedvezményezett által bejelentett és a Bizottság által jóváhagyott felülvizsgált elszámolható költségek vagy az extrapolációt követő felülvizsgált elszámolható költségek alapján a II.25. cikknek megfelelően határoznak meg; valamint
2. a megállapodás értelmében a *tevékenység* végrehajtásáért a kedvezményezett javára kifizetett teljes összeg;
   * + - 1. Ha a megállapítások szabálytalan végrehajtásra vagy más kötelezettségszegésre vonatkoznak, az eljárás a következő:
3. **lépés** – A *hivatalos értesítésnek* tartalmaznia kell az alábbiakat:
   1. a kedvezményezett felkérése a megállapításokkal érintett vissza nem térítendő támogatások jegyzékével kapcsolatos észrevételek megtételére; valamint
   2. a Bizottság által a *vissza nem térítendő támogatás maximális összegére* vagy annak egy részére az arányosság elve alapján alkalmazni kívánt átalánykorrekció.
4. **lépés** – A kedvezményezettnek a *hivatalos értesítés* kézhezvétele után 60 naptári napja van arra, hogy észrevételeket tegyen, vagy kellően megindokolt alternatív átalányt javasoljon.
5. **lépés** – Amennyiben a Bizottság elfogadja az alternatív átalányt, *hivatalos értesítést* kell küldenie a kedvezményezett részére, amelyben tájékoztatja az alábbiakról:
   1. elfogadja az alternatív átalányt;
   2. a vissza nem térítendő támogatás ezen átalány alkalmazásával kapott korrigált összege.

Ennek hiányában a Bizottságnak *hivatalos értesítést* kell küldenie a kedvezményezett részére, amelyben tájékoztatja az alábbiakról:

1. nem fogadja el az észrevételeket vagy a javasolt alternatív átalányt;
2. a vissza nem térítendő támogatásnak az eredetileg a kedvezményezettel közölt átalány alkalmazásával kapott korrigált összege.

Amennyiben a rendszerszintű vagy visszatérő hiba, *szabálytalanság, csalás* vagy kötelezettségszegés feltárására az egyenlegkifizetést követően kerül sor, a visszafizettetendő összeg megegyezik az alábbiak közötti különbséggel:

1. a vissza nem térítendő támogatásnak az átalánykorrekciót követően kapott felülvizsgált végleges összege; valamint
2. a megállapodás értelmében a *tevékenység* végrehajtásáért a kedvezményezett javára kifizetett teljes összeg.

### II.27.8 OLAF jogai

Az ellenőrzések és vizsgálatok tekintetében az Európai Csalás Elleni Hivatal (OLAF) és a Bizottság azonos jogokkal rendelkeznek, különösen a hozzáférés vonatkozásában.

A 2185/96/Euratom[[5]](#footnote-5) és a 883/2013/EU[[6]](#footnote-6) európai parlamenti és tanácsi rendelet értelmében az OLAF is végezhet helyszíni ellenőrzéseket és vizsgálatokat az Európai Unió pénzügyi érdekeinek *csalással* és egyéb *szabálytalanságokkal* szembeni védelméről szóló uniós jogszabályokban rögzített eljárásoknak megfelelően.

Adott esetben a Bizottság az OLAF megállapításai alapján összegeket fizettethet vissza a kedvezményezettel.

Az OLAF vizsgálatai nyomán tett megállapítások büntetőjogi felelősségre vonást is eredményezhetnek a nemzeti jog alapján.

### II.27.9 Az Európai Számvevőszék és az EPPO (Európai Ügyészség) jogai

Az ellenőrzések és vizsgálatok tekintetében az Európai Számvevőszék, az 2017/1939 (EU) tanácsi rendelettel létrehozott Európai Ügyészség (’az EPPO’) és a Bizottság azonos jogokkal rendelkeznek, különösen a hozzáférés vonatkozásában.

1. Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről [↑](#footnote-ref-1)
2. Az Európai Parlament és a Tanács 2014/24/EU irányelve (2014. február 26.) a közbeszerzésről és a 2004/18/EK irányelv hatályon kívül helyezéséről. [↑](#footnote-ref-2)
3. Az Európai Parlament és a Tanács 2014/25/EU irányelve (2014. február 26.) a vízügyi, energiaipari, közlekedési és postai szolgáltatási ágazatban működő ajánlatkérők beszerzéseiről és a 2004/17/EK irányelv hatályon kívül helyezéséről [↑](#footnote-ref-3)
4. Az Európai Parlament és a Tanács 2007/64/EK irányelve (2007. november 13.) a belső piaci pénzforgalmi szolgáltatásokról és a 97/7/EK, a 2002/65/EK, a 2005/60/EK és a 2006/48/EK irányelv módosításáról és a 97/5/EK irányelv hatályon kívül helyezéséről [↑](#footnote-ref-4)
5. A Tanács 2185/96/Euratom, EK rendelete (1996. november 11.) az Európai Közösségek pénzügyi érdekeinek csalással és egyéb szabálytalanságokkal szembeni védelmében a Bizottság által végzett helyszíni ellenőrzésekről és vizsgálatokról [↑](#footnote-ref-5)
6. Az Európai Parlament és a Tanács 883/2013/EU, Euratom rendelete (2013. szeptember 11.) az Európai Csalás Elleni Hivatal (OLAF) által lefolytatott vizsgálatokról, valamint az 1073/1999/EK európai parlamenti és tanácsi rendelet és az 1074/1999/Euratom tanácsi rendelet hatályon kívül helyezéséről [↑](#footnote-ref-6)